Baik Pulih Kipas Meja Yang Tak Rasa Angin, Modal Tak Sampai RM 10 Pun

Alhamdulillah berkat ilmu perkongsian geng dan youtube, terima kasih, saya dapat DIY repair kipas (Brand Khind) yang masalah slow, apa yg saya buat:

1) buka casing belakang kipas (lap/cuci habuk apa yg patut, cabut suis letrik jgn lupa)
2) buka kapasitor, potong wayar (merah & kelabu, jgn potong hujung sgt nnt nak sambung payah)
3) p kedai elektronik/repair elektrikal beli kapasitor baru, harga dalam RM3-5 mcm tu (pastikan yg microfarad(uF) tu sama, saya punya 1.5 uF)
4) sambung kapasitor yang baru dgn wayar yg di potong tadi (saya sambung pakai connector), pasang power, test jalan ke tak bilah tu, Alhamdulillah pusing )
5) cuci², lap² bilah kipas dan jaring casing kipas depan
6) pasang casing, siap..

Konsep industri dalam seni reka bentuk dalaman telah lama popular dan menjadi kegemaran dikalangan pemilik rumah dan pereka, menjadikan permintaan terhadap bahan industri seperti konkrit yang biasanya digunakan di jalan masuk atau laluan utama serta pembinaan umum yang lain semakin meningkat. Konkrit juga merupakan bahan yang serba boleh kerana terdapat pelbagai cara penggunaan yang dapat kita lihat bukan sahaja untuk kemasan interior malahan juga untuk perabot seperti lampu dan meja sisi.

Sememangnya bahan ini dapat membuatkan kediaman anda tampak lebih moden dan unik tetapi sebelum anda memilih untuk menggunakan konkrit, adalah lebih baik jika lakukan sedikit research tentang sifat serta fungsinya agar tidak tersilap langkah dan bagi mengelakkan pembaziran di masa akan datang. Dengan mengambil tahu serba sedikit, ia akan membantu anda membuat keputusan untuk memastikan aplikasi yang anda mahu itu sesuai ataupun tidak.

Pemilik rumah mungkin suka untuk gunakan konkrit untuk bilik mandi, tetapi bahan ini tidak digalakkan untuk lantai kerana ;

1- ia boleh menjadi licin apabila basah, ditambah pula jika lantai dipenuhi sabun. Hati- hati ya!
2- Perlu juga diingat, konkrit mempunyai permukaan yang berliang, jadi kemunculan garis-garis retak mungkin akan berlaku dari masa ke masa.
3- Jika permukaan konkrit diletakkan berhampiran tingkap, haba yang dihantar melalui dinding akan menyebabkan permukaan retak dengan lebih cepat.
4- Apabila digunakan di dalam bilik mandi yang tidak mempunyai ventilasi yang baik, reaksi dengan bahan pencuci atau syampu juga mungkin akan menyebabkan kesan berbelak pada konkrit.
5- Jika anda masih berminat untuk mempunyai permukaan konkrit di kawasan basah, maka anda perlu menerima hakikat bahawa rupa dan keadaan konkrit itu akan berubah seiring masa.

Tapi janganlah bersedih dan terus tidak minat dengan konkrit, kerana terdapat pelbagai cara kreatif lain yang dapat kita lihat dengan menggunakan bahan serba boleh ini.
Dibawah IMPIANA kongsikan gambar-gambar untuk kita sama sama terinspirasi dengan konkrit. Selamat menghias!

Kalau tak mahu mulut berbau petai, bolehlah cuba kunyah terung. Ramai yang suka makan petai namun dek kerana baunya yang sedikit ‘tajam’ keinginan tersebut terpaksa dipendamkan.

Petai enak dijadikan sambal petai dan masak lemak. Hanya pencinta petai sahaja yang tahu betapa nikmatnya dapat makan petai. Selalunya selepas makan petai, kita tentu akan berasa kurang selesa. Hendak bercakap pun rasa takut-takut mulut berbau petai.

1.Selepas makan petai, cubalah untuk mengunyah terung yang dihiris nipis-nipis. Sama ada mengunyah sahaja terung itu atau ditelan, terpulanglah pada anda.

2. Letakkan beberapa hirisan terung di dalam tandas. Ia mampu menghilangkan bau petai yang ‘kuat’ di dalam tandas anda.

Ramai menganggap petai sebagai makanan yang paling busuk tanpa mengetahui manfaat sebenar petai kepada kesihatan dan juga kecantikan. Makanan ini sering dielakkan kerana ia mempunyai kesan sampingan pada nafas berbau dan air kencing.

Pernah tertanya-tanya mengapa petai menyebabkan bau yang busuk? Sebenarnya petai mengandungi tiga gula semulajadi iaitu sukrosa, fruktosa dan glukosa.

1.AWET MUDA
Orang asli percaya bahawa makan petai membuatkan seseorang wanita itu tampak lebih muda. Tak perlulah beli ubat mahal-mahal, makan petai sahaja sudah cukup. Kandungan klorofil dalam biji-biji petai berfungsi sebagai agen antioksidan yang baik untuk kulit selain  memastikan kesegaran tubuh.

2. MENGHILANGKAN SEMBELIT
Petai juga dapat mengatasi masalah sembelit ini kerana petai mengandungi tinggi serat dan boleh membantu penghadaman dan menggalakkan pembuangan air besar. Serat dan fiber dalam petai mampu menstabilkan sistem pencernaan selain mengelakkan terjadinya sembelit, sakit perut, dan perut berangin.

3.BOLEH MENURUNKAN BERAT BADAN
Melalui satu kajian yang dilakukan oleh pihak Institut Psikologi di Austria, didapati bahawa tekanan kerja menjadi punca pengambilan makanan berlebihan. Dengan memakan petai, kita dapat mengawal badan daripada ketagih mengambil makanan berkarbohidrat tinggi. Dengan cara itu kita dapat mengatasi masalah berat badan berlebihan.

4.MENURUNKAN TEKANAN DARAH TINGGI
Daripada sudut kesihatan pula, kandungan kalium dalam petai  baik untuk menurunkan tekanan darah tinggi dan mengurangkan risiko strok. US Food and Drug Administration telah menyenaraikan petai sebagai sumber makanan yang mampu mengurangkan risiko tekanan darah dan strok.

5.MENGAWAL SINDROM PMS (SINDROM PRA-HAID)
Waktu pms inilah ramai wanita moody. Apa kata anda makan petai. Vitamin B6 yang terkandung dalam petai membantu mengawal atau meneutralkan paras gula dalam darah. Ia membantu wanita yang mengalami mood tidak stabil ketika berdepan sindrom premenstrual.

6. MENCEGAH KEMURUNGAN/STRES
Petai mengandungi tryptophan, sebatian protein yang dikonversi menjadi serotonin. Mendapatkan serotonin dapat meredakan seseorang, meningkatkan mood, dan menjadikan seseorang lebih bahagia untuk mengelakkan kemurungan.

Lama dah saya duk hairan dulu-dulu. Kenapa bila bangun tidur waktu pagi. Sakit kepala. badan lemah, kulit dan tekak jadi kering. Moody dan blurr je.

Ramai orang tutup pintu dan tingkap rapat terutamanya bila tido dalam aircond. Memang syok tido tapi awas kesannya ya

Kondisi ni dikaitkan dengan “Sick Building Syndrome”. Orang kerja pejabat pun boleh dapat masalah sama. Sebenarnya split aircond yang biasa kita guna kat rumah tu memang tak circulate udara masuk keluar dalam bilik tertutup. Air purifier pun cuma bersihkan udara, paras udara masih sama..

Ujikaji oleh syarikat Smart Air Filter ke atas bilik office dijalankan untuk uji paras oksigen dan karbon dioksida. Bilik ditutup rapat diisi padat 7 orang. Keputusannya, oksigen kurang hanya 0.3% saja daripada 21% oksigen di udara. Tapi yang mengejutkan ialah paras karbon dioksida meningkat 0.08% kepada 0.35%. Hampir 3 kali ganda! Perlu kita sedar, karbon dioksida di udara hanya 4% saja. Jadi kesan kepada kesihatan mungkin signifikan.

Karbon dioksida ni boleh rendahkan kognitif dan kesedaran. Tu yang jadi blurr dan moody lama-lama duk berakar dalam office tertutup.

1. Bila tidur dalam bilik aircond, memang tak logik buka tingkap dan pintu luas-luas. Buka aircond untuk sejukkan bilik. Kemudian bila nak tido, buka tingkap dan guna kipas saja. Lepas tengah malam, udara luar biasanya sejukkk.

2.  Jika kena tido dalam aircond juga sampai pagi.. Bukan sikit celahan pintu atau tingkap sudah mencukupi. At least ada lah pengedaran udara.

3. Duk office tertutup dalam sejam sekali pergilah ke tingkap ambik udara. Tarik nafas dalam-dalam, hembus pelan-pelan. Teknik ni mengurangkan stres dan tambahkan oksigen supaya kita jadi segar dan sihat.

Tidur kualiti ni penting. Badan perlu rehat untuk pulih dari stres bekerja seharian. Badan kita juga nak repair mana rosak. Bukak celahan tingkap sikit mungkin cegah daripada penyakit

SHARE supaya family kita AWARE. Penting untuk kualiti tidur anak-anak kita. Insha Allah meningkatkan prestasi kerja kita dan rakan di office kita juga.


(GAMBAR) Wanita Ini Ubahsuai Rumah Pusaka Keluarga Usia 40 Tahun Jadi Semoden Ini

Mahligai indah ini terletak di Rinching Hilir, Bangi. Menurutnya, rumah ini sudah berusia lebih daripada 40 tahun dan pada asalnya merupakan rumah separa kayu dan batu serta berpendapat bahawa menjadi tanggungjawabnya untuk mengekalkan keindahan yang diwarisinya turun temurun dari ibu bapanya.

Dia menghabiskan masa selama tiga bulan untuk menyiapkan segala renovasi dalaman rumahnya bermula dari ruang tamu, bilik tidur serta membahagikan dapur kering dan basah. Selain itu, dia juga akan memastikan tema dekorasi rumahnya berubah setiap tahun.

Tambahnya lagi, pada tahun ini pemilihan tema rona putih dan pink adalah kerana dia mahukan ketenangan serta kelembutan setiap kali melangkah masuk ke dalam rumah dan mementingkan penampilan agar ianya sedap mata memandang.

Jika diteliti, setiap inci rumahnya dipenuhi dengan aksesori tambahan dan disusun rapi untuk mengelakkan ianya nampak serabut sekaligus menenggelamkan tema asal pilihannya. “Saya banyak merujuk serta membeli beberapa produk keluaran jenama terkenal seperti IKEA, Kaison dan Mr DIY mengikut bajet serta kemampuan dan terapkannya dalam idea dekorasi saya”, ujar pengusaha katering yang berpangkalan di Nilai ini.

Sebelum

Selepas

Jika dahulu kediaman mewah bagai tidak sah jika tidak dilengkapkan dengan lampu dinding. Maklumlah, rekaan lampu dinding juga begitu mewah dan elegan. Memancing pandangan sesiapa yang melihat. Ia juga bolehlah kita andaikan sebagai pelengkap hiasan dinding. Ada yang berbentuk bunga, kristal berjurai dan pelbagai lagi. Tidak cukup chandalier,lampu dinding pula memberi nilai tambah pada serinya ruang. Umpama cahaya melekat di dinding.

Lampu dinding selalunya sesuai jika digandingkan sepadang pada sebuah dinding. Ia memberi simbahan cahaya yang mencukupi untuk sekitar dinding tersebut, biar pun tidaklah terlalu terang. Cukup untuk memberi suasana santai dan dramatik pada satu-satu masa. Ada juga yang menjadikan lampu untuk tidur terutama kepada mereka yang tidak biasa tidur di dalam gelap. Pun begitu , jelas ia sememangnya memberi satu impak yang elegan selain daripada lampu meja.

Kata orang, lampu seumpama ini bagaikan barang kemas. Chandalier dan lampu dinding perlulah sedondon. Jika tidak sedondon pun biarlah rekaannya nyaris sama. Jika dua lampu utama ini berlainan konsep dalam sebuah ruang, payah juga untuk kita selaraskan konsep kediaman itu sendiri. Cuma kini lampu dinding sudah banyak mengalami perubahan. Rekaannya sudah menjadi elemen kedua selain daripada kesan pencahayaan yang ‘disampaikan’ pada ruang.

Rekaan lampu dinding banyak berubah dari bentuk geometri malah ada yang bagaikan bersatu dengan ruang dan ada juga yang berkonsepkan industrial. Pereka pencahayaan mahukan kesan cahaya itu lebih daripada rekaannya . Ruang juga akan lebih sofistikated dan unik. Jika dahulu ia memerlukan sepasang, kini lampu dinding boleh dipasangkan cukup hanya sebuah. Menarik bukan! Malah sudah boleh dijadikan feature wall atau aksesori dinding utama. Simple-simple je di IMPIANA.

Kediaman berkonsepkan industri adalah antara rekaan yang memerlukan bajet yang sedikit. Ini kerana, ia tidak memerlukan perincian yang terlalu banyak dan kemasan yang tertentu. Namun, konsep ini sering di salah ertikan dengan menggunakan barang atau produk-produk yang mahal untuk mencetuskan persekitaran atau “feel” industri.

Berikut, 5 cara untuk hasilkan rekabentuk dalaman berkonsepkan industri:

Bilik tidur merupakan ruang privasi yang amat dekat dengan pemiliknya. Selain untuk tidur, ruang santuari ini juga menjadi tempat untuk berehat dan mengekspresi diri.
Seni reka dan susun atur kamar perlu selari dengan gaya hidup dan personaliti tuan empunya. Jadi buat anda yang sedang dalam perancangan mengubahsuai bilik atau baru berpindah ke bilik baru, IMPIANA mahu kongsikan beberapa tema menarik yang boleh anda pertimbangkan. Enjoy!

2. FLORAL

3. NAUTIKA

4. BOHEMIAN

5.  ANIMAL PRINTS


Projek berprestij merangkumi kualiti hidup mewah dan praktikal

PARK REGENT dengan penampilan mewah
Dipanggil projek paling berprestij di Desa ParkCity sehingga kini, Park Regent merangkumi kualiti hidup, di mana kemewahan dan praktikal seiring.

ParkCity membuka pintu untuk mempamerkan perkembangan terbaharunya, Park Regent, pada majlis eksklusif semalam di Park Regent Show Sales Gallery yang menampilkan dua rumah di Desa ParkCity. Penempatan berpusat yang diberi nama Up Close dan Personal with Park Regent: A Rendezvous by the Lake, para tetamu diberi peluang melawat secara eksklusif ke unit pameran Park Regent, sambil mengenali minda kreatif dan inovatif di sebalik pembangunan.

Di samping itu, para tetamu diberi peluang untuk mengupas bersama-sama barisan pemaju dan juga arkitek dengan perbahasan mengenai Penukaran Persepsi Nilai Harta Tanah: Merancang dan Membangunkan untuk mengalihkan trend demografi dan keutamaan gaya hidup pengguna dengan panel khas seperti KC Chong, Ketua Pegawai Pemasaran ParkCity, dan Patrick Liau, Pengarah Urusan CapitaLand Malaysia, serta Christopher Lee, Ketua dan Pengasas bersama Serie Architect, dan Peter Tay, Pereka Dalaman Selebriti. Datuk Joseph Lau, Ketua Pegawai Eksekutif ParkCity dan Ronald Tay, Ketua Pegawai Eksekutif CapitaLand Singapura, Malaysia & Indonesia, dalam majlis tersebut.

Usaha sama oleh dua pemaju terkenal, ParkCity dan CapitaLand, Park Regent adalah pembangunan tinggi yang paling berprestij di Desa ParkCity setakat ini memunculkan bar di rumah dengan membawa kembali kemewahan yang bijak dan praktikal. “Hidup di era rumah yang padat, kami sering lupa tentang beberapa kepentingan utama dalam kemewahan seperti balkoni yang lapang untuk bersantai, penyimpanan yang cukup, pengudaraan dan cahaya, halaman, dapur yang luas sudah cukup memadai untuk gaya hidup masa kini. Park Regent adalah bukti kemewahan yang bijak, yang realiti dalam kehidupan bandar, “kata KC Chong.

Dijadualkan untuk disiapkan pada tahun 2023, Park Regent penuh dengan prestij sebagai pemaju berkumpul gabungan arkitek kelas dunia – Serie + Multiply, usaha sama antara Serie Architects yang berpangkalan di London dan Multiply Architects yang berpangkalan di Singapura; pereka dalaman selebriti – Peter Tay Studio; dan perunding landskap yang berpangkalan di Singapura – Coen Design International, untuk mewujudkan kediaman yang luar biasa dan tersendiri di Desa ParkCity. Park Regent juga menandakan projek sulung Serie + Multiply dan Peter Tay Studio di Malaysia.

Direka untuk kualiti hidup yang lebih tinggi, unit Park Regent adalah rumah yang luas dan terperinci memaparkan pemandangan terbaik di Desa ParkCity, dilengkapi dengan kemudahan seperti Central Park, The Waterfront, Hospital Ramsay Sime Darby, Sekolah Antarabangsa di ParkCity, dan Plaza Arkadia, semua semata-mata dibangunkan untuk memenuhi keperluan yang berkembang pesat tanpa sempadan. Terletak di dalam komuniti yang paling menarik di Malaysia, Desa ParkCity – yang baru-baru ini telah memenangi Anugerah Emas FIABCI World Prix d’Excellence Award 2019 di bawah kategori Pelan Induk, Park Regent bersedia untuk terus menyumbang kepada pembinaan komuniti yang sihat dengan pembangunan enam jenis apartmen – semua dibahagikan dengan powder room, dari unit satu bilik hingga empat bilik tidur, dengan lobi lif persendirian untuk unit yang lebih besar.

“Menyesuaikan keperluan para pelanggan, Park Regent mencerminkan komitmen ParkCity dan CapitaLand untuk menghasilkan produk berbeza yang menimbulkan tanda aras untuk hartanah kediaman di Desa ParkCity. Perkongsian ini membawa pengalaman, kepakaran dan rekod prestasi terbukti kepada dua pemaju hartanah utama di rantau ini, “kata Datuk Joseph Lau.

Menghadap tasik yang indah, status Park Regent sebagai pembangunan yang sangat diinginkan ramai pemilik kota dengan ciri Desa ParkCity telah menyaksikan penghargaan nilai yang tinggi sejak bertahun-tahun, menjadikan Park Regent sebagai hartanah yang ideal untuk pemilik rumah yang arif.

Pernah tak anda terfikir kebaikan besi magnet sehinggakan anda belanja sedikit wang untuk gunakan di dalam rumah dan bantu urusan seharian anda di dalam rumah. Ianya amat praktikal di setiap ruang rumah anda.

IMPIANA bantu anda bagaimana nak guna bar magnet dengan selamat dan praktikal.

1) Gantung pisau memasak di dapur

Jika sudah rosak atau hilang rak simpanan pisau, apa kata lekatkan pisau memasak anda di ruangan dapur yang dekat dengan singki serta dapur memasak. Gunakan bar magnet untuk gantung pisau memasak, ianya amat praktikal dan memudahkan tugas memasak anda. Akan tetapi, pastikan tempat anda gantung pisau dan bar magnet jauh daripada kanak-kanak dan hanya mudah dicapai oleh orang dewasa sahaja.

2) Depot simpanan peralatan bertukang/DIY

Bar magnet juga berupaya untuk memegang peralatan pertukangan anda. Ia juga merupakan solusi bijak kepada simpanan dalam toolbox yang kadangkala boleh membuatkan barang anda rosak sebab bertimbun dengan peralatan yang lain. Teknik susunannya anda boleh rujuk gambar di bawah ini.

3) Susun peralatan kosmetik

Di meja solek juga bar magnet boleh membantu anda. Susunkan secara teratur segala peralatan penjagaan wajah anda di bar magnet. Jika dahulu anda guna masa yang banyak untuk cari semula segala pin rambut, twizzer, pengetip kuku dan pelbagai lagi. Mungkin sudah tiba masa untuk guna magnet sebagai tempat gantung dan jimat masa mencari.

4) Gantung bekas rempah

Tahukah anda bekas simpanan rempah ratus banyak ambil ruang simpanan pantri di dapur? Alternatifnya adalah gantung secara menegak segala bahan rempah yang disimpan dalam balang kecil di atas bar magnet. Konsepnya sama seperti lekatkan pisau di dapur, jika pisau boleh, balang mini rempah ratus pun boleh juga.

5) Post-it-Note di Peti Sejuk

Peti sejuk merupakan tempat terbaik untuk anda tinggalkan pesanan untuk ahli rumah yang lain. Kalau di rumah sewa, selalu akan ada pesanan bayar sewa rumah dari ketua rumah, lain pula kisahnya jika di rumah keluarga, kaum ibu selalu tinggalkan pesanan seperti ‘keluarkan ayam dari peti sejuk beku’ untuk lembutkan ayam bila ibu pulang dari kerja. Semuanya terjadi dengan penggunaan magnet sebagai bahan pelekat untuk anda gantung mesej yang ditulis atas kertas di peti sejuk.

Bagi anda yang mempunyai mesin basuh pakaian jenis ‘front load’ di rumah, mungkin ada yang di kalangan anda yang tidak tahu sebenarnya untuk menggunakan mesin basuh seperti ini memerlukan serbuk pencuci pakaian khas untuk cucian mesin basuh jenis ‘front load’.

Untuk pengetahuan anda, tidak semua serbuk pencuci kain sesuai dan boleh digunakan untuk mesin basuh jenis ‘front load’. Selain itu, anda juga perlu tahu bahawa untuk mesin basuh jenis ‘front load’ ini memerlukan penggunaan serbuk pencuci jenis ‘Low Sudsing Detergent’.

Hah! Apa itu ‘Low Sudsing Detergent’? Mesti ada yang tertanya, betul tak? Untuk maklumat anda, serbuk pencuci jenis ‘Low Sudsing Detergent’ ini mempunyai fungsi untuk mengawal kadar kapasiti buih sabun yang dihasilkan.

Kebanyakkan serbuk pencuci kain yang lain akan menghasilkan buih yang sangat banyak, jadi ia tak sesuai untuk digunakan pada mesin basuh jenis ‘front load’ yang hanya menggunakan sedikit air ketika proses mencuci.

Namun begitu, tidak banyak serbuk pencuci khas untuk mesin basuh ‘front load’ yang ada di pasaran luar. Ada beberapa jenama serbuk pencuci khas untuk mesin basuh ‘front load’, antara jenama yang popular dan ada di pasaran adalah TOP dan Persil.

Jadi macam mana nak tahu pula serbuk pencuci itu khas untuk mesin basuh ‘front load’? Kebiasaannya, serbuk pencuci khas untuk mesin basuh seperti ini tertera tulisan ‘Low Suds Detergent’ pada bungkusan serbuk pencuci.

Sumber: Instagram Ainasyafiqka

Rama-rama adalah antara serangga yang melalui kitaran hidup dikenali sebagai metamorfosis lengkap. Setiap peringkat di dalam kitaran ini mempunyai ciri tertentu yang boleh mempengaruhi keadaan taman anda. Ayuh teliti setiap peringkat metamorfosis untuk mengetahui sejauh mana kesannya kepada taman.

Telur (3-4 hari)

Pada peringkat telur, metamorfosis tidak akan mengancam tanaman malahan ia merupakan aset penting kepada taman.  Kebiasaannya rama-rama akan bertelur pada tanaman native yang mempunyai nutrien untuk beluncas sebaik telur menetas. Jadi kehadiran telur rama-rama pada tanaman anda menunjukkan ia sangat sesuai bagi habitat rama-rama dan boleh menggamit lebih banyak serangga tersebut ke taman anda.

Beluncas (10-14 hari)

Pada peringkat ini, metamorfosis ram-rama adalah dalam bentuk larva atau beluncas. Sebaik telur menetas, beluncas akan memakan kulit telur tersebut dan daun-daun berdekatan tanpa henti dan membesar dengan pantas selepas beberapa jam.

Bagi anda pencinta taman melihat kehadiran burung dan haiwan liar di taman pasti menggembirakan. Dengan kehadiran beluncas, taman anda akan sentiasa dikunjungi oleh burung dan serangga baik lain yang dapat membantu ekosistem di taman anda. Apabila beluncas ini kekenyangan, ia akan menjadi kurang aktif dan berhenti makan.

Kepompong (10-14 hari)

Peringkat seterusnya, setelah menjadi kurang aktif beluncas tersebut akan mula melekatkan dirinya secara terbalik pada pokok. Dalam masa itu, ia menghasilkan kepompong di bawah kulitnya. Tidak lama kemudian, ia menanggalkan kulit luarnya lalu menampakkan kepompong yang telah dihasilkan terlebih dahulu. Ketika proses ini berlaku, ia tidak akan mengganggu pertumbuhan tanaman juga tidak menambahkan kesuburan kepada taman. Jadi pembaca tidak perlu membuang kepompong ini jika terdapat di sebalik tanaman anda.

Rama-rama Dewasa (2-5 minggu)

Sebaik tamat tempoh ‘berkurung’, beluncas yang tadinya diselimuti kepompong mula mengeluarkan tubuhnya sedikit demi sedikit dan seterusnya rama-rama dewasa menjelma menjadi rama-rama bercorak indah. Ia menggunakan mata untuk mencari bunga dan setelah ia mendarat pada kuntuman bunga yang berpotensi, ia menggunakan saraf rasa pada kakinya untuk mencari nektar. Manfaat rama-rama dewasa kepada taman adalah ia membantu memindahkan stigma bunga kepada debunga bagi pembentukan buah atau tanaman hibrid.


Petua “Rebus” Kuali Berkesan Tanggalkan Kerak Hitam

Bahagian belakang kuali yang hitam boleh menunjukkan betapa kerapnya pemilik memasak. Walaupun ada yang berpendapat semakin tebal kerak kuali, semakin sedaplah masakan nya, tidak dapat dinafikan yang keadaan itu juga sedikit sebanyak menggambarkan tahap kebersihan kita.

Kilatkan Kembali Kuali Berkerak

Semalam punya projek sental bontot kuali. Gambar sebelum tak ada sebab tak sanggup nak snap.
geram punya pasal tengok periuk kuali YouTuber Sugu tu berkilat bagai so acik pun nak la juga..

Bahan-bahannya :
1. 2 biji buah lemon
2. Baking soda
3. Sabun buku
4. Berus dawai

Langkah-langkahnya :

P/S : GOSOK TANPA AIR

Dengan kemahuan yang memuncak dan kudrat yang tinggi, Insyallah petua ini akan menjadi.
Sikit2 tu buat kemudian takpa sbb anak2 dah tak boleh bg kerjasama

Tangan bahu memang sakit ya… malam tadi pun tak boleh tidur, bangun sahur ok dah…

Kuku jari tak payah cakap la.. haha. Tapi harini dah elok balik kuku saya.

Tak kisah janji puas hati!

SELAMAT MENCUBA!

Apakah membuatkan kediaman anda kelihatan sempurna? Sudah tentulah rekaan seni dalamannya. Namun bukan itu sahaja yang perlu anda fikirkan. Selain konsep dekorasi tertentu dengan aturan perabot yang gah, sentuhan segar perlu diwujudkan dalam apa jua ruang. Apa yang perlu anda buat adalah meletakkan bunga-bunga segar di dalam pasu yang berpadanan.

Sekiranya anda tidak pasti jenis dan warna bunga yang sesuai, paling selamat untuk anda indahkan ruang di dalam kediaman adalah dengan memilih bunga berwarna putih. Anda boleh kombinasikan bunga putih ini dengan pilihan pasu yang cantik atau aksesori perhiasan berwarna lain. Percayalah, pasti kediaman anda akan kelihatan bersih, cozy dan elegan. #

GODAAN DI RUANG TAMU

Di dalam kediaman, ruang tamu menjadi tempat yang perlu diutamakan. Baik dari segi dekorasi dan pemilihan perabot, kehadiran bunga putih yang dipamerkan di atas meja kopi bersebelah aksesori perhiasan lain mampu mengundang kemesraan. Malah juga membangkitkan aura elegan keseluruhan ruang tersebut. Untuk ruang ini, pilihlah bunga jenis gugusan kelopak besar dan merimbun seperti Lili, Ros, Hydrangea atau Hyacinth putih. Sebaik-baiknya gunakan bunga hidup yang diletakkan di dalam pasu atau balang berkaca telus pandang.

KETENANGAN RUANG BERADU

Bilik tidur yang ringkas mampu tampil lebih mempesona dengan kehadiran bunga-bungaan. Ia juga membuatkan keadaan sekitar menjadi segar dan tenang. Anda boleh menambah kreativiti sendiri dengan meletakkan bunga dalam pasu atau bekas rekaan menarik. Bunga putih seperti Ros, Carnation dan Kekwa dapat juga melembutkan suasana. Bersama bunga tersebut, adun elemen hijau dengan mengubahnya bersama daun paku-pakis.

PENYERI MEJA MAKAN

Seperti juga di ruang tamu, hiasi meja makan anda dengan bunga-bungan segar. Mungkin kelihatan agak kaku jika hanya mempamerkan pinggang mangkuk, sudu dan garfu atau gelas dan cawan sahaja di atasnya. Tambahan pula jika ia berwarna putih, perak atau telus pandang. Tetapi kehadiran bunga akan menambah seri pada ruang ini.

Sebagai panduan, anda boleh gabungkan bunga putih dan warna lain dalam kumpulan bunga yang sama. IMPIANA syorkan anda meletakkan bunga Hydrangea atau Ros dan pastikan bunga digubah lebih tinggi daripada bekas lilin, gelas dan sebagainya.

KAMAR MANDI SEGAR MEWANGI

Bilik mandi atau bilik air antara ruang yang jarang diberikan perhatian pemilik kediaman di negara kita. Kadang kala ruang yang suram tanpa dekorasi menarik ini juga dibiarkan sehingga menyebabkan bau kurang mesra. Tidak kira seringkas mana dekorasi di ruang bilik mandi anda, cuba hadirkan suasana lebih wangi. Bunga putih bukan hanya kelihatan suci tetapi menambah seri ruang ini. Walaupun sekuntum bunga Orkid, Lili , Harum Sundal Malam atau Tuberose mampu mewangikan ruang ini.

SUNTIKAN LEMBUT DI DAPUR

Tidak ketinggalan ruang dapur juga perlu disuntik rasa segar dan tenang. Kehadiran bunga-bungaan putih mampu mewujudkan aura lembut dan lapang. Letakkan jambangan bunga Ros, Kekwa atau Orkid putih hidup pada satu sudut yang sedikit jauh daripada ruang memasak.

Masa ekonomi tak berapa nak baik ni, DIY adalah pilihan terbaik dalam berjimat. Tak kira laha apa pun benda dan perkara termasuk buat perabot sendiri, baju sendiri, karpet sendiri dan sebagainya. Nak-nak menjelang raya ni, Bila ahli keluarga dah semakin membesar dan bertambah, lebih banyak peruntukkan yang perlu dipersiapkan. Jadi, selagi apa yang boleh di jimat, kita wajib jimat.

Kalau nak beli langsir eyelet di kedai yang dah siap, mahu harganya makan beratus juga. Apa kata kita DIY je sendiri. Cuma pastikan apa jenis tingkap anda, berapa keping daun tingkap dan kalau sliding door, kenal pasti berapa keping sliding door anda. Nanti pandai lah orang kedai tu potongkan. Lebih mudah, mintak tolong orang kedai tu potong siap-siap kain langsir untuk setiap tingkap. Balik tinggal jahit je.

Ukuran sebenar langsir + lipatan atas + kelim bawah.

Lipatan atas :
5 inci (1inci utk jahitan tape + 4 inci utk lipatan tape. ikut size tape, sy guna tape 4inci)

Kelim bawah :
4inci ++ (sy guna 8inci sbb sy buat lipatan 4inci 2kali. Blh jg ambil 5 inci mcm lipatan atas)

Contoh : 105 inci + 5 inci + 8 inci.
Total panjang/labuh kain diperlukan bersamaan 118 inci.

**utk yg buat cantuman kain (seperti contoh gambar). Jahit setiap 2 keping jadikan satu terlebih dahulu.

1. Jahit tape & lebihkan 1 inci pada kain.2. Tape yg telah dijahit. Lipat ke dalam 2 kali. Tape diatas bersize 4inci.3. Selepas lipat ke dalam 2 kali. Iron & jahit.4. Untuk kelim bahagian tepi kiri dan kanan. Lipat ke dalam 2 kali 1inci. Iron dan jahit sehingga hujung kain.5. Siap jahit tape & kelim tepi.6. Utk kelim bahagian bwh. Lipat kelim 4inci, iron & jahit.7. Jarak 1.5 inci dr kiri & kanan dan tandakan lubang. Satu keping kain bidang 60 bersamaan 8 lubang ring. (Sy guna 1.5 keping kain bidang 60 bersamaan 12 lubang ring)8. Tandakan jarak yg sama bg setiap lubang & tebuk menggunakan gunting atau puncher.9. Masukkan ring kedalam lubang dan tekap ring kedua2 belah.

DAH SIAP!

Sebelum wujudnya steam iron, seterika jenis besi lah yang telah menjadi penyelamat ibu-ibu untuk dapatkan baju licin tanpa kedut. Walaupun seterika jenis ini mudah digunakan, ada satu masalah yang boleh timbul jika kita tersilap set suhu. Tahap kepanasan seterika perlulah sesuai mengikut material pakaian,  jika terlalu panas, alamatnya berlubang lah pakaian tu..

Selain baju berlubang, seterika juga boleh rosak akibat cebisan pakaian yang terbakar telah melekat pada permukaan yang panas tadi. Selagi kesan terbakar tersebut tidak dibersihkan, selagi itulah tak boleh nak guna untuk gosok baju seterusnya, risau ada kesan hitam melekat pulak.

Jadi untuk membantu anda selesaikan masalah ini, seorang pengguna Facebook ada berkongsi petua yang diamalkan beliau untuk hilangkan kesan terbakar pada seterika dengan mudah. Melalui perkongsian Nor Chu di laman Kelab Kaki Deco Barang Eco, ada dua bahan yang mujarab hapuskan kesan hitam tu.

Cara-caranya:

Selamat mencuba!


Akar Pokok Lebih Sihat Dan Subur Guna Air Rendaman Daun Ketapang Je

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).

Kulit telur kering mengandung sekitar 95% kalsium karbonat dengan berat 5,5 gram. Kulit telur juga terdiri daripada 97% kalsium karbonat. Selain itu, rerata dari kulit telur mengandung 3% fosfor dan 3% terdiri atas magnesium, natrium, kalium, seng, mangan, besi, dan tembaga. Kandungan kalsium yang cukup besar berpotensi untuk dimanfaatkan sebagai pupuk organik bagi tanaman.

Hasil analisis dalam kandungan tanah, kulit telur menunjukkan kandungan kalsium terdiri atas kalium, kalsium, fosfor, dan magnesium, masing-masing sebesar 0,121; 8,977; 0,394; 10,541%. Kalsium (Ca) pada tanaman berperan untuk merangsang pembentukan bulu akar, mengeraskan batang tanaman, dan merangsang pembentukan biji.

Secara umum, kulit pisang banyak mengandung karbohidrat, air, vitamin C, kalium, lutein, anti-oksidan, kalsium, vitamin B, lemak, protein, beragam vitamin B kompleks di antaranya vitamin B6, minyak nabati, serat, serotonin dan banyak lagi lainnya.

Cara membuat:
1. Pastikan kulit telur adalah bersih dari najis sebab kita nak guna blender dapur dan kulit telur adalah dalam keadaan kering sepenuhnya.
2. Begitu juga dengan kulit pisang, pastikan ianya adalah kering (kehitaman).
3. Blend satu persatu iaitu asingkan antara 2 kulit tersebut. Anda boleh campur sebelum membaja di dalam bekas yang lain. Mudah sahaja.

Limau atau nama botani Citrus adalah sejenis limau yang sangat digemari di negara ini untuk kegunaan sebagai air minuman dan juga untuk dicampur dalam masakan. Buahnya kecil dan bulat, berukuran 2.5cm – 5 cm garis pusat. Kulitnya berkilat dan licin dan isinya berwarna hijau kekuningan, berair tetapi masam. Pokoknya pula adalah lebih kurang 5 m tinggi.

Tanaman limau  sesuai ditanam pada iklim panas dan lembap. Manakala ia sesuai ditanam pada tanah jenis lom berpasir. Limau senang dibiakkan melalui biji tetapi biasanya ia dibiak secara tampang iaitu secara tut. Jika dibiak secara ini pokok-pokok mengeluarkan buah lebih awal. Jarak tanaman yang dilakukan ialah 6m x 6m diladang.

Penyiraman boleh dibuat 1-2 kali sehari selama 2-3 bulan pertama. Selain daripada itu, pembajaan juga dilakukan dengan menggunakan baja organan seperti tahi lembu. Sebanyak 30- 40kg/pokok setahun boleh digunakan bagi peringkat tumbesaran (umur pokok 1-3 tahun) dan 40-60 kg/pokok setahun selepas pokok-pokok mula berbuah. Cantasan perlu dilakukan bagi membuang tunas air dan menggalakkan pengudaraan yang baik.

Bagi pokok-pokok muda, kerja-kerja merumput hendaklah dilakukan dengan mencabut atau menggunakan cangkul dikeliling pokok. Bila pokok sudah cukup besar dan matang, kawalan rumpai secara kimia boleh dijalankan dengan menggunakan racun rumpai.

Pokok mula berbuah antara umur 2-3 tahun iaitu bagi pokok-pokok yang ditanam dari anak tut. Hasil antara 20-25 kg/pokok setahun boleh diperolehi. Jangkamasa ekonomi bagi pokok yang ditanam dari anak tut adalah dalam lingkungan 10 tahun.

Masalah tanaman limau purut

Serangan serangga oleh:
• Aphids (serang tunas baru dan pucuk muda akan menjadi cacat dan berkerinting dan menyebabkan pertumbuhan terbantut)
• Thrips(menghisap cecair daun, pucuk dan bunga menyebabkan tunas daun hitam, kering dan gugur lalu pertumbuhan terbantut)
• Hamama (menghisap cecair dari tangkai, daun dan buah lalu menjadi tompok kuning)
• Lalat Buah(Bactocera spp)
• Psylids (Diaphorina citri) merupakan vektor penyakit greening limau

Kawalan:
1. Kutip serangga perosak jika dijumpai pada pokok yang ditanam dan musnahkannya.
2. Semburan racun perosak jenis sistemik bagi sesetengah serangan perosak digalakkan dengan penggunaan dan cara yang betul.

Serangan penyakit:
• Citrus Greening Disease(CDG) (Liberobacter asiaticum) menghisap cecair daun terutama daun muda
• Penyakit Keruping (Elsinoe fawcetti)
• Virus Tristeza
• Phythopthora (Phyrthopthora spp)

Kawalan:
• Kawalan kultura seperti pengudaraan yang sempurna dan pengairan yang baik
• Cantas ranting yang menunjukkan tanda penyakit dan rawat bahagian yang dicantas dengan racun kulat yang sesuai

Sumber: http://myagri.com.my

Pohon markisa bagaikan satu trand satu ketika dahulu. Pokok yang mempunyai bunga yang menarik dan unik ini kerap dijadikan sebagai naungan memenuhi pergola disebabkan daunnya yang lebar dan mudah untuk ditanam.

Pokok markisa bukan sekadar cantik dijadikan sebagai tanaman hiasan malah buahnya yang berkhasiat turut menjadi perhatian. Tapi bila dah tanam tu, sudah pasti mengharapkan pulangan. Namun tidak semudah itu, ada sahaja masalah pada tanaman. Antaranya adalah:

1. Buah markisa yang dihasilkan tidak berjus

Terdapat pelbagai punca yang menyebabkan buah yang terbentuk tak mengandungi jus. Tapi tetap ada isi bijinya. Kebiasaannya, punca utama adalah disebabkan oleh pangkal pokok atau bahagian akar  nya tidak menyerap air dan nutrien yang diperlukan secukupnya.

Pohon markisa adalah antara tanaman yang memerlukan pembajaan dan kuantiti air yang tinggi dalam menghasilkan buah yang bermutu. Oleh itu, pastikan medium tanaman markisa sentisa dalam keadaan lembap dan dibekalkan baja secara terjadual.

2. Bunga banyak tapi tak jadi buah

Keadaan ini kebiasaanya disebabkan oleh masalah suhu. Suhu ideal untuk pembentukkan buah markisa yang optimum adalah 20-35 degree. Adakalnya, musim hujan atau air berlebihan juga menghalang pembentukkan putik buah kerana pangkal nya mudah diserang penyakit

3. Buah mudah gugur dan tak sempat membesar

Ini disebabkan masalah lebihan air. Bila air yang berlebiha, tanah bukan jadi lembap, tetapi bertakung air. Hal ini mengundag kepada masalah serangan serangga perosak dan bakteria di bahagian pangkal pokok.

Selain daripada itu, serangan serengga seperti belalang juga menyebabkan bekalan nutrien untuk penghasilan buah terputus.

4. Daun pokok menjadi kuning

Seperti bisa, kalau daun tanam menjadi kuning, ia disebabkan oleh kekurangan nitrogen atau magnesium. Tapi kalau baja dah seimbang dan dibekalkan secukupnya tetap berlaku masalah kekuningan daun, Ia disebabkan oleh satu virus yang menyerang batang pokok buah markisa.

Tapi kalau pucuk pun dah mula kekuninggan. ia menunjukkan kandunggan Sulfur yang diperluakn tidak mencukupi.

5. Daun bertampok kuning dan mengerutu

Keadaan ini disebabkan oleh masalah serangan virus di dalam batang. Jika ia berjangkit pada putik, buah yang terhasil akan bersaiz kecil dan berbentuk luar biasa. Penyakit ini dibawa oleh serangga perosak aphids.

Oleh itu, untuk mengatasi penyakit ini peringkat kawalan aphids melalui semburan racun perlu dilakukan.

6. Buah bentuk tidak sekata

Bagi mereka yang kurang berpengalaman dalam penanaman markisa kerap menerima masalah ini. Buah terbonjol-bonjol dan tidak berbentuk sekata seperti kebiasaan. Ia disebabkan oleh virus.

hal lain yang menyebabkan masalah ini adalah kekurangan kandungan boron yang diperlukan. Lalat buah atau lalat putih juga boleh menjadi punca keapda maslah ini. ia diseabbkan oleh larvanya mula menyerap nutrient yang diperlukan untuk membentuk buah.

7. Kulit buah kendur

Apabila buah terlebih masak, permukaan kulit markisa akan mengerutu atau kendur. Tapi kalau masih muda dan belum matang keadaan ini berlaku, ia disebabkan oleh masalah serangan lalat buah dan serangga yang suka menyedut cecair dari buah.

8. Permukaan buah seperti bulan

Ia disebabkan oleh serangan Altanaria passiflora atau penyakit brown spot.Ia merupakan serangan kulat yang paling bahaya kepada pembentukan buah markisa.

Selain menjangkiti bahagian buah, dan dan batang juga menerima kesan. Jika terdapat kesan jangkitan seperti ini pada bahagian batang, daun mahupun buah, ia eprlu segera dimusnahkan dan dibakar jauh sebelum merebak pada bahagian pokok yang lain.

Sumber: https://www.hortzone.com


Hidupkan Suasana Kediaman dengan Kraftangan Tempatan

Sampai bila kita mahu mencari kediaman tradisi hanya untuk paparan hari raya . Realitinya kediaman tradisi kita semakin tenat dan menunggu masa menyembah bumi. Bagi yang masih punya, ayuh  bermuafakat dengan waris yang ada sama-sama memelihara kediaman yang menjadi lambang keperibadian orang kita.

Orang kata bila memilih kratangan tempatan, rumah kita dah jadi macam resort. Itu tidak benar jika anda bijak menyesuai padan kerana kraf kita bukan sekadar letaknya pada konsep itu sahaja. Sebagai tuan rumah terutama anda yang sangat kreatif dan berjiwa  terbuka dengan idea, tidak salah jika anda menggandingkan barangan tradisi dengan yang kontemporari.

Bagaimana agak caranya? Kita boleh bermain dengan warna. Misalnya anda gemarkan rona pastel, cari sahaja kraf yang mempunyai rona senada dengan konsep kediaman anda. Batik cop rona pastel misalnya begitu juga tudung saji yang kini didatangkan dalam warna yang cukup pelbagai.

Begitu juga anda yang memilih gaya urban atau moden dengan mendaulatkan rona putih dan rona besi tahan karat. Padankan sahaja dengan aksesori rona putih atau barangan tembaga atau perak yang kini didatangkan dengan potongan serba ringkas.

Bahkan tidak menjadi salah jika anda menggunakan kembali material seperti tikar mengkuang, buluh, porcelain , tempayan dan pelbagai lagi dalam rekaan kontempari. Bukan banyak, cukup 1,2 sebagai satu lambing sokongan kita pada hasil khazanah warisan bangsa.

Perliharalah barangan pusaka atau barangan lama biar pun sekadar sebiji kompang yang pernah anda main semasa remaja dahulu. Jika indo China atau oriental boleh memartabatkan aksesori mereka dalam cita rasa sezaman, kita juga mampu melakukan perkara yang sama. Mungkin para pereka professional juga perlu pro aktif dalam mencadangkan idea tata hias seumpama ini di kediaman Malaysia.

Memang jarang-jarang kita dapat lihat dekorasi hiasan dalaman rumah yang bertemakan gaya ala-ala New York City diketengahkan dan menjadi pilihan ramai. Meski pun begitu, konsep seperti ini tetap memiliki kelebihan serta keunikan yang tersendiri.

Bagi anda yang inginkan dekorasi hiasan dalaman rumah yang tampak lebih bergaya serta moden urban, mungkin konsep seperti ini boleh dijadikan sebagai pilihan anda.

Namun begitu, dekorasi hiasan dalaman yang berkonsepkan gaya ala-ala New York City ini lebih sesuai bagi anda yang memiliki jenis kediaman seperti apartment dan kondominium.

Selain itu, konsep seperti sememangnya amat sesuai digayakan dan dijadikan sebagai pilihan oleh golongan generasi muda khususnya. Bukan sahaja sesuai dan seiring dengan usia, ia juga merupakan pilihan konsep yang paling tepat untuk golongan muda.

Lihat sahaja pada perkongsian foto yang tertera, dengan menggunakan tona warna yang gelap dan kontra hasilnya dekorasi hiasan dalaman rumah tampak lebih elegan serta menawan.

Sumber: Facebook Kakidek

Menetap di rumah kuarters kerajaan sama seperti tinggal di rumah sewa kerana anda tidak boleh membuat sebarang perubahan fizikal seperti pemecahan untuk meluaskan saiz ruang, menebuk dinding dan sebagainya. Bagaimana anda masuk, begitu juga semasa anda keluar rumah setelah mendapat arahan dari pihak atasan untuk dipindahkan ke jabatan yang lain.

Untuk maklumat, pasangan ini juga banyak membeli barangan hiasan di kedai perabot dan juga daripada kedai atas talian. Selain itu, mereka juga amat berhati-hati dalam merancangan kewangan perbelanjaan untuk membeli barangan serta membandingkan harga mengikut kedai.

“Saya dan suami hanya mengambil masa selama dua bulan untuk hiasan di bahagian ruang tamu baik daripada pemasangan wallpaper, hinggalah kepada pemilihan perabot dan aksesori lain”,katanya.

Setelah menatap gambar yang dikirimkan oleh pemilik, penulis amat tertarik dengan wallpaper yang ditampal, ianya bercorak daun pine dengan warna putih. Perabotnya juga memiliki warna yang seakan sama dengan wallpaper serta masa yang sama pilihan elemen semulajadi juga turut diselitkan dalam konsep hiasan rumahnya dengan meletakkan tumbuhan saiz besar di penjuru dinding serta pokok hiasan di atas meja sebagai penambah seri.

Anda boleh bayangkan tidak sekarang jikalau rumah anda tidak ada kaca? Macam mana kita nak bagi udara masuk ke dalam rumah kita sebab tingkap pun buat dari kaca bukan? Bahkan bukan itu sahaja, kaca ini memain peranan di rumah kita kerana ia bagi menampakkan rumah kita menjadi lebih elegan dan canggih. Tetapi, anda tahu ke tidak yang kaca ini ada banyak jenis? Jadi hari ini saya akan menceritakan tentang apa jenis-jenis kaca yang ada.

KACA BENING

Kaca bening atau boleh disebutkan dengan floss glass, tidak mempunyai warna dan tidak memiliki permukaan yang bersih dan licin. Bukan itu sahaja, kaca bening ini mampu membiaskan objek sebanyak 90% dan disebabkan itu, cahaya matahari dapat masuk dengan banyaknya ke dalam rumah kita.

KACA ES

Kaca es, sering dikenali sebagai kaca beku, adalah satu bentuk kaca dengan tekstur pada satu sisi. Tekstur ini bertindak sebagai ciri hiasan sambil merendahkan keamatan cahaya matahari dan keterlihatan orang asing ke dalam angkasa. Anda harus tahu bahawa tekstur ini mempunyai keupayaan untuk menawarkan kesan estetiknya sendiri pada rumah. Pada siang hari, rumah yang menggunakan kaca ini akan menerima cahaya matahari yang mencukupi. Gelas ini biasanya digunakan di bahagian pancuran mandian bilik mandi.

KACA CERMIN

Kaca cermin, juga dikenali sebagai kaca pemantul, adalah sejenis kaca yang mempunyai lapisan oksida logam yang digunakan padanya menggunakan proses dua kali ganda. Pada asasnya, satu sisi kaca ini boleh melalui yang lain, manakala sisi yang lain, seperti cermin, memantulkan gambar. Inilah sebabnya mengapa kaca cermin kadangkala dikenali sebagai kaca sehala. Kaca ini sesuai untuk anda yang ingin memastikan rumah anda tertutup tanpa menggunakan langsir. Kaca jenis ini juga biasa digunakan untuk membuat skylight bumbung.

KACA BERWARNA

Kaca berwarna, selalunya dikenali sebagai tinted glass, ialah kaca terapung yang telah dicelup dengan sedikit pewarna logam. Dengan warna pada kaca, lutsinar kaca berkurangan dan penghuni lebih privasi. Kaca jenis ini boleh menahan sehingga 55 peratus cahaya matahari, menjadikan ruang kelihatan lebih sejuk. Warna yang berbeza boleh membantu menjadikan rumah kelihatan lebih menarik.

Jadi dengan itu, anda sudah tahu apa jenis-jenis cermin bukan? Maka sekarang ini anda semua sudah boleh mengubah cermin anda yang lama dan buruk itu, gantikan dengan cermin mengikut pilihan di atas dan kesesuaian diri anda.


10 Tip Basuh Langsir WAJIB Tahu, Langsir Sentiasa Nampak Baru

Ramai yang salah langkah apabila mencuci langsir. Sebab tu, langsir anda mudah rosak atau kelihatan buruk selepas dicuci. Sebenarnya, untuk mencuci langsir bergantung kepada jenis material kain tersebut sama ada ia boleh dibasuh dengan mesin basuh ataupun tidak. Sebagai contoh, material kain langsir yang lebih ringan adalah sesuai untuk pembasuhan di dalam mesin basuh manakala jenis material berat, tidak digalakkan. Berikut ialah teknik – tekniknya;

1. Jika mesin basuh anda dilengkapi dengan kitaran basuhan untuk fabrik lembut, pilih untuk menggunakan sistem itu. Jika sebaliknya, pilih penggunaan kitaran cool wash ataupun slow spin.

2. Tuangkan pencuci fabrik harian anda di dalam mesin basuh lebih kurang dua penutup.

3. Sekiranya kain langsir terlekat kotoran degil, sebelum membasuh dengan menggunakan mesin basuh rendamkan terlebih dahulu kain langsir lebih kurang 15 – 30 minit di dalam sebatian baking soda dan cuka putih. Kemudian bilaskan kain langsir dan masukkan ke dalam mesin basuh.

4. Jika anda bimbang kain langsir merenyuk, jangan ambil risiko membasuhnya dengan menggunakan mesin basuh. Lakukan dengan basuhan tangan sahaja.

5. Untuk mengekalkan langsir yang cantik dan bebas bau yang kurang menyenangkan, gunakan vakum ataupun berus lembut untuk menyingkirkan habuk dan kotoran. Serta semburkan dengan haruman fabrik.

10 TIP CUCI LANGSIR IMPIANA

1. Sheer curtain anda menjadi kelabu? Jangan bimbang, rendam sahaja langsir anda dan biarkan semalaman. Kemudian basuh dan bilas seperti biasa. Jika keadaannya masih agak kekuningan disebabkan oleh kesan kimia cahaya matahari, tukarkan fungsinya kepada hiasan katil seperti kelambu atau pembahagi ruang. Paling penting dengan cucian sempurna ia bukan sahaja berbau wangi dan segar, malah bersih serta masih boleh dikitar semula.

2. Kucing anda semburkan ‘haruman’ pada langsir anda? Jangan panik! Anda boleh rendamkan bahagian yang terkena semburan kencing kucing anda itu sahaja atau memilih untuk merendamkan keseluruhan langsir. Sebelum merendamkannya ke dalam cecair cucian, sapukan bahagian yang terkena semburan kencing kucing anda dengan ubat gigi. Biarkan dalam sejam dua. Kemudian terus merendam ke dalam cecair pencuci agar bau kencing kucing hilang, malah tidak boleh dihidu oleh kucing anda.

3. Bagi langsir yang menggunakan kain tebal, anda boleh menggunakan bulu yam atau fabrik pembasmi habuk. Anda boleh lap debu atau habuk yang melekat pada langsir. Lakukan seminggu sekali terutamanya jika anda menetap di kawasan bandar. Manakala bucu langsir pula boleh disedut dengan menggunakan penyedut hampagas. Ada kalanya debu-debu seumpama inilah yang menjadikan fabrik nampak kotor dan kelabu terutamanya bagi anda yang memilih fabrik daripada jenis renda kasar.

4. Bagi yang menggunakan renda, anda juga boleh merendam seketika dengan air panas bersama serbuk pencuci agar rongga jalinan terbuka dan membebaskan kotoran pada celah-celah jalinan benang.

5. Awas! Jika anda menggunakan fabrik sheer halus yang eksklusif, pastikan anda menggunakan mesin basuh daripada cucian lembut supaya ia tidak merosakkan kain.

6. Pastikan anda hanya mencuci langsir sahaja di dalam satu bekas cucian terutamanya jika anda membasuh langsir yang berwarna gelap. Ini bagi mengelakkan warnanya tidak berbelak atau luntur .

7. Anak anda suka menepek gula-gula getah pada langsir? Tentu anda sakit hati bukan? Tenang ya! Anda boleh terus menggosok gula-gula getah tersebut dengan air batu sehingga keras. Kemudian anda boleh menariknya dengan mudah.

8. Jika langsir anda mempunyai tiga panel, anda boleh menukar bahagian panel yang anda mahu dan gantikannya dengan fabrik baharu yang bersesuaian terutamanya di bahagian bawah yang selalunya lebih kotor daripada bahagian atas.

9.Elakkan membasuh swag dengan mesin basuh terutamanya jika anda menggunakan swag daripada jenis satin polos. Ini boleh menjadikan juraian kain langsir anda berkedut dan amat payah untuk anda menggosokkannya nanti.

10.Bagi yang memilih langsir klasik, tali ikatan dengan tassel jangan dibasuh dengan menggunakan mesin basuh. Seandainya kotor, memadai dengan merendamkan tassel tersebut semalaman. Gunakan berus gigi terpakai untuk menyental lembut segala kekotoran jika perlu.

Bumbung dan siling adalah elemen paling penting bagi setiap kediaman. Tidak lengkap jika kediaman tanpa bumbung berkualiti untuk berfungsi melindungi keluarga tersayang daripada cuaca yang sukar.

Pelaburan untuk memasang bumbung adalah untuk jangka masa panjang,  maka anda perlu bijak untuk memilih bumbung yang tahan lasak. Untuk membuat keputusan yang amat penting, inilah 5 ciri yang perlu ada pada setiap bumbung yang berkualiti dan tahan lama wajib anda tahu, sebelum meminta kontraktor memasang bumbung.

1. Bumbung mestilah mempunyai ketahanan yang tinggi untuk menahan sebarang jenis cuaca dalam tempoh yang panjang (15-20 tahun). Pilihlah bumbung yang mempunyai lapisan aluminium atau bersalut keluli kerana ia dapat memberi pelindungan berganda yang lebih berkesan dan panjang. Bumbung berkarat akan menyebakan kebocoran bumbung dan ia perlu dibaiki secepat mungkin.

2. Biasanya bumbung akan berlaku kakisan akibat daripada tindak balas antara kelembapan dan udara, khasnya di kawasan tropika yang kerap hujan dan panas. Pilihlah bumbung bersalut keluli Aluminium-Zink yang merupakan teknologi terbaru dalam pasaran yang mampu melambatkan process kakisan dari berlaku.

3. Jika anda seorang yang mementingkan kualiti dan dalam masa yang sama inginkan bumbung yang mempunyai rupa bentuk moden dan menarik, Bluescope ZACS®adalah jawapannya! Terdapat lebih daripada 20 warna menarik untuk dipilih, dari siri BlueScope ZACS(R) Natural mempunyai tekstur berkedut pada permukaan bumbungnya. Dari jauh kelihatan bersinar-sinar disimbah cahaya matahari. Mesti unik dan reflect citarasa anda!

4. Bumbung berkualiti biasanya akan membuatkan kediaman rasa lebih sejuk dan nyaman kerana teknologi salutan cat yang mampu merendahkan suhu permukaan bumbung, dan seterusnya merendahkan suhu dalaman.

5. Andai produk tersebut berkualiti, biasanya ia mempunyai jaminan tahan kakisan daripada pengeluar. Bluescope ZACS® menawarkan jaminan 10 tahun kerana teknologi Australia ini ternyata telah terbukti kehebatannya.

Ditubuhkan sejak 1996 di Malaysia, NS BlueScope Malaysia adalah peneraju dan lambang keluli bersalut premium untuk bumbung, façade siling, dinding dan aplikasi struktur  yang  unggul.  Hubungi  talian perkhidmatan pelanggan kami 1300 88 6288 atau email  enquiries@bluescope.com  untuk maklumat lanjut berkaitan  produk  kami.

Sudahkah anda tahu bagaimana memilih sofa yang betul dan bersesuaian untuk ruang tamu di rumah anda? Bagi yang tidak tahu, sudah pasti perkara ini menjadi persoalan anda.

Sebenarnya, ada beberapa perkara penting yang anda perlu tahu sebelum memilih sesebuah perabot sofa untuk ruang tamu. Ini kerana, jika anda tersalah dalam membuat pemilihan sofa bagi ruang tamu, sudah pasti hasilnya akan kelihatan kurang cantik, betul tak?

Oleh itu, dalam episod Tip Impiana kali ini telah mengundang Encik Noor Hisham Saidin selaku pakar interior decorator dari Fella Design sebagai tetamu jemputan untuk berkongsi tip bagaimana untuk memilih sofa ruang tamu yang betul.

Ketika sesi temu bual bersama Encik Noor Hisham, perkara pertama yang para pembeli harus tahu adalah saiz keluasan ruang tamu yang ada di kediaman anda. Jelasnya, ianya sangat penting kerana supaya anda memilih saiz sofa yang bersesuaian dengan saiz keluasan ruang tamu anda.

Katanya lagi, selain itu para pembeli juga seharusnya tahu mengenai pemilihan material sofa untuk ruang tamu. Contohnya, antara pemilihan material yang diperbuat daripada fabrik atau kulit sangat penting ini kerana pemilihan material turut memainkan peranan dengan persekitaran ruang tamu anda.

Jadi, apakah lagi tip-tip bagaimana memilih sofa yang betul untuk ruang tamu anda? Sudah pasti anda ingin mengetahui lebih lanjut mengenai perkara tersebut. Mari ketahui jawapan dan maklumat lebih lanjut dengan menonton pautan video penuh sesi temu bual bersama Encik Noor Hisham di bawah;

Ada sebabnya mengapa lantai laminate sering menjadi pilihan pemilik kediaman berbanding lantai kayu sebenar. Selain sifatnya yang nipis serta tahan lama, laminate juga datang dalam pelbagai tekstur dan warna. Pengguna tidak perlu membelanjakan wang yang banyak untuk memasang lantai laminate kerana ia sememangnya lebih murah berbanding material lantai lain yang terdapat di pasaran. Amat sesuai untk cuaca tropika seperti di Malaysia, lantai jenis ini tidak mudah rosak apabila terdedah pada kelembapan dan cahaya matahari. Satu lagi kelebihan utama laminate adalah keupayaan meniru rupa kayu semulajadi dengan sempurna tetapi harganya jauh lebih berbaloi untuk dimiliki. Proses pemasangan lantai laminate juga amat mudah dan singkat, hinggakan ada yang memilih untuk DIY sendiri.

Memilih Bahan Dengan Kualiti Terbaik

Sama seperti mana-mana produk lain yang sering digunakan dalam kehidupan seharian kita, pemilihan lantai dengan kualiti yang tepat juga akan menjimatkan masa dan wang penyelenggaraan, sekaligus mengurangkan kemungkinan untuk mengganti lantai dalam masa beberapa tahun. Lantai yang berkualiti secara automatik akan lebih mudah untuk dikekalkan walaupun dengan penggunaan yang kerap untuk jangka masa yang lama.

Langkah Penjagaan dan Penyelenggaraan

Lantai laminate amat mudah untuk dijaga dan itu merupakan salah satu faedah utama penggunaan lantai laminate. Cara paling praktikat dan mudah untuk mengekalkan rupa bentuk asal laminate adalah dengan melakukan kerja-kerja pembersihan asas dengan kerap dan konsisten. Beberapa tabiat pembersihan lantai laminate termasuklah ;

Elak Lakukan Perkara-Perkara Ini ;

Lantai laminate memang akan tahan lebih lama dan bersinar seperti ia baru sahaja dipasang semalam dengan melakukan pembersihan berkala yang kerap tetapi terdapat juga perkara-perkara yang patut anda jauhi bagi mengelakkan perkara yang tidak diingini berlaku, seperti ;


Kebaikan Uncang Teh Terpakai Nombor 7 Ni Ramai Tak Tahu

Jika anda seorang penggemar teh, pasti sudah sedia maklum dengan kebaikan meminum teh. Tetapi tahukah anda, uncang teh yang telah dipakai juga mempunyai kegunaannya yang tersendiri.
Jadi, jangan buang dulu uncang tersebut! Terdapat banyak lagi kegunaannya yang bermanfaat untuk anda sekeluarga.

1. Menghilangkan bau kaki
Letakkan uncang teh terpakai kedalam baldi berisi air suam kemudian rendam kaki selama 15 minit. Selepas itu, bilas dan bersihkan kaki anda.

2. Mengurangkan “eye bag”
Rendam uncang yang dah diguna ke dalam air sejuk, kemudian letak pada mata. Biarkan semalaman ketika tidur.

3. Hapuskan bau tidak menyenangkan
Bau peti sejuk kadang-kadang boleh buat kita sesak nafas jadi ambil uncang teh dan letakkan saja di dalampeti sejuk.

4. Atasi masalah jerawat
Gosok kan perlahan-lahan uncang teh yang telah digunakan pada muka dan kawasan yang berjerawat.

5. Mencuci peralatan
Rendam peralatan dapur dengan kotoran degil dalam air panas bersama uncang teh. Biarkan beberapa ketika sebelum mencuci seperti biasa.

6. Menjadi baja tanaman
Hampas teh sangat berguna untuk tanaman. Ia bertindak sebagai baja organik sekaligus menyuburkan lagi tanaman anda.

7. Hilangkan “sunburn”
Ambil hampas teh yang dah diguna dan gosok untuk menghilangkan kesan terbakar pada kulit muka.

8. Pembersih permaidani
Gunakan hampas atau sebuk teh yang sudah dikeringkan dan tabur pada permaidani 15 minit sebelum divakum. Bau hapak permaidani pasti akan hilang!

9. Hilangkan kesan minyak
Sental uncang teh pada sekeliling sinki yang berminyak selepa

Bila menggoreng, minyak terperecik tu menjadi satu hal yang biasa terutamnya apabila mengoreng ikan atau ayam. Sebab itu, bagi yang jarang memasak persiapanya macam nak pergi berperang. Ianya bertujuan melindungi diri dari terkena percikan minyak yang panas. Minyak panas ni bukan sekadar remeh dan sukar untuk dikemas jika mengotorkan dapur, bila terkena pada tangan atau muka, dah tinggal kesan. Deritanya pun makan hari nak pulih. SAKITNYA!

Kebiasaanya, langkah proaktif yang akan diambil adalah dengan menggunakan penutup kuali. Jadi, percikkan tu tak lah terkena pada dinding ke atau mana-mana bahagian lain. Selain itu juga, ada beberapa petua lain yang diamalakna. Antaranya ialah:

Potongan halia
Sebelum menggoreng, tak kiralah daging, ayam, ikan, telur, keropok lekor dan sebagainya, masukkan 2 atau 3 hiris halia terlebih dahulu di dalam minyak yang telah dipanaskan. Petua ini, tak adalah kata minyak langsung tak terpercik. Kalau ada pun sangat perlahan dan tak kuat. Teknik ini juga akan menyebabkan masakan anda berbau lebih wangi

Guna tepung
Petua ini amat berkesan kiteka menggoreng ikan keli. Umum tahu, kulit ikan keli dan bahgaian kepalanya yang keras antara punca bila digoreng mudah meletup dan menyebabkan percikkan minyak. Oleh itu, bagi mengatasi masalah ini, masukkan sedikit tepung gandum ke dalam minyak yang panas sebelum memasukkan ikan. Lakukan setiap kali anda masukkan ikan baru. Teknik ini juga dapat mengelak ikan dari melekat. Boleh juga cuba pada ikan atau makanan lain

Garam halus
Letak sedikit garam halus di dalam minyak yang telah panas. Masa masukkan garam tu akan bunyi macam meletup-letup sikit tapi tak terperecik. Selepas bunyi letup tu hilang, baru boleh masukkan bahan yang hendak digoreng. Awas! jagan terlalu banyak garam. Ia akan menyebabkan makanan lebih masin

Sudah bermacam-macam cara dan teknik untuk masak daging sampai empuk dilakukan tetapi setelah selesai memasak, hasilnya daging masih lagi kenyal dan liat. Kadang-kala sampai berjam-jam ambil masa untuk masak daging. Kalau anda peminat daging goreng memang bercinta lah nak makan kalau tak beli daging batang pinang.

Tak akan lah asyik nak beli daging batang pinang sahaja kan. Jom IMPIANA kongsikan tip mudah nak masak lauk daging kegemaran anda supaya daging cepat empuk dan masak dengan sempurna.

Tambahan pula, tidak lama lagi kita akan menyambut bulan Ramadan yang bakal menjelang tiba, jadi sudah pasti ramai yang mahu cara mudah untuk memasak daging supaya empuk untuk dijadikan sebagai menu juadah berbuka puasa. Maklumlah, kalau boleh sepanjang bulan Ramadan kita berpuasa sentiasa mahu lakukan perkara yang lebih mudah serta menjimatkan masa.

Ada pula yang kata nanti pakai ‘pressure cooker’ kan senang. Ye! benar tapi tak semua mampu milikinya. Tidak mengapa, sesiapa yang memiliki barangan elektronik ini di rumah, kira beruntung lah anda! Tetapi yang masih belum memiliki periuk ini, IMPIANA kongsikan cara mudah yang ‘confirm’ daging lembut.

Tip masak daging lembut tanpa ‘pressure cooker’, sewaktu memasak daging anda disarankan untuk meletakkan sudu besi di dalam kuali tersebut. Tidak perlu lah guna sudu besar, sudu yang kecil pun dah memadai.

Jadikan ia seolah-olah anda masak daging tersebut bersama sudu sekali. Kalau anda tidak percaya, anda boleh mencuba cara ni di rumah. Nanti kongsikan pengalaman anda masak daging bersama IMPIANA ye.

Foto: Sumber Carian Pinterest

Adakala kita merasakan sebuah ruang kediaman itu, cukup cantik walaupun dihias dengan pelbagai warna dan aksesori. Namun apakah agaknya rahsia ruang kediaman seumpama ini boleh nampak cantik dan menarik sedangkan pelbagai warna dimasukkan seperti air batu campur?

Konsep yang selari. – Pastikan pemilihan perabot anda harmoni dan selari dengan imej ruang yang hendak anda paparkan. Selalunya gaya kedesaan yang humble, kolonial yang kreatif, konsep Inggeris yang bijak menyesuai padan dan kontemporari yang agak terbuka dalam mewarna hias ruang.

Pemilihan warna saya senada – Pastikan anda memilih warna yang senada. Elakkan memilih warna yang gelap dan kedam. Warna -warna bunga-bungaan adalah yang terbaik.

Pencahayaan semula jadi yang bagus – Pastikan ruang kediaman anda, terang dan sedap mata memandang. Tapisan cahaya semula jadi dengan langsir sheer menjadikan ruang tampil santai dan eksklusif.

Aksesori yang menarik – padanan aksesori dan juga kemasan lembut juga mampu memberi impak yang bagus. Padanan kontra antara perabot aksesori dan kemasan lembut menjadikan suasana nampak meriah. Cuma elakkan emilih terlalu banyak warna. Cukup dua atau tiga.

Warna latar utama membangkit aura – Selalunya putih dijadikan latar utama agar semua warna ini akan menarik dan menyerlah. Jika memilih fabrik bercorak pun jika boleh biarlah latarnya putih.


6 Tip Dan Petua Mudah Hasilkan Bunga Ros Lebat

Setiap kali ke nurseri, mesti ramai yang geram tengok pokok ros yang berbunga lebat. Nak tak nak, tersangkut lah sepasu. Tapi, habis segala kudup bunga ros menjadi mekar, pokok sudah tidak mengeluarkan bunga lagi. Jika ada pun tak semeriah ketika dibawa pulang dari nurseri.

Ada orang kata tak bagi baja. Tapi, macam-macam baja dah di beri. Apa lagi yang perlu dilakukan. Hakikatnya, ros atau mawar memang tanaman yang mudah untuk di tanaman namun cerewet dan mudah mendapat ancaman penyakit. Azni A. R Azizan berkongsi cara untuk menghasilkan bunga ros yang meriumbun dengan mudah.

Dulu kalau beli pokok bunga ros ni memang masa beli tu sahaja dapat tengok bunganya. Jangan kata nak tengok bunga, pokok dapat hidup pun dah cukup bertuah. Tapi lepas dapat petua dari cikgu sekolah dan saya cuba praktikkan memang menjadi-jadi pokok ros saya ni. Non stop blooming siap dapat buat anak pokok lagi

1. Buang daun-daun yang telah rosak dan mula kuning.
2. Bagi yang bunga dah berkembang mekar dan mula nak layu, ia perlu dicantas dan tanam pada tanah untuk hasilkan anak baru. Namun untuk hasilkan anak pokok, potonggan perlu disertakan dengan 3-5 helai daun dari bahgain bawah bunga
3. Gunakan baja dari kulit telur. Hancurkan kulit telur yang telah dibersihkan dan tabur pada pangkal pokok. Ia akan membekalkan kalsium dan menghasilkan daun yang bersaiz lebar

4. Sebaiknya, lakukan penamanan semula atau repotting dengan saiz pasu yang lebih besar untuk memberi keselesaan kepada akar pokok bergerak bebas. Kalau rajin, boleh pecah-pecahkan rumpun ros yang dibeli ini kerana kebiasaanya satu pasu yang dibeli dari nurseri mengandungi 3-4 pokok
5. Pastikan ros menerima pengamatan cahaya secara telus terutamanya di waktu pagi sekurang-kurangnya 6 jam sehari
6. Siraman perlu di lakukan sekurang-kurangnya 2 kali sehari. Namun ketika musim hujan, pastikan medium tanaman kering sepenuhnya sebelum lakukan siraman. Jika masih lembap, tak perlu disiram

Dengan hanya bermodalkan RM10, tak perlu batas atas tanah, anda boleh menanam sayur dalam beg plastik. Sesuai sangat untuk kawasan rumah dengan keluasan terhad. Bukan sahaja tidak memerlukan belanja yang banyak tetapi juga cara ini lebih praktikal terutama bagi mereka yang baru mula berjinak-jinak dengan aktiviti berkebun.

Istimewanya melalui teknik penanaman ini, anda tidak perlu membeli pasu dan membuat batas di atas tanah yang lapang. Anda hanya perlu menanam sayur-sayuran di atas ‘batas’ di dalam beg tanah plastik sahaja.

1. Di bahagian bawah beg tanah plastik, cucuk dengan pensil lebih kurang dalam 30 biji lubang supaya akar serabut dapat turun ke bawah dan tahan lebih lama jika kurang disiram.

2. Potong bahagian atas beg tanah plastik bentuk kotak. Lipat bahagian atas sebagai penutup. Pastikan apabila dipotong petak pembukaan atas, ada lebih dalam dua hingga tiga inci dari tepi supaya tanah tidak terkeluar jika hujan. Setengah jam sudah siap semuanya.

3. Selepas itu boleh mula tanam benih pokok sayur yang anda ingin tanam.

4. Plastik akan mereput dalam tempoh satu tahun. Selepas itu gunakan semula tanah di dalam beg tanah plastik yang telah reput itu tadi. Tanah itu nanti akan ada lebih banyak bahan organik.

Teknik menanam sayur-sayuran di dalam beg tanah plastik ini sangat menjimatkan masa dan tenaga untuk mereka yang sibuk tetapi masih ingin hendak berkebun. Lubang ditebuk banyak di bahagian bawah beg tanah plastik supaya pokok sayur-sayuran dapat ditanam rapat-rapat. Jadi lebih banyak sayur-sayuran dapat ditanam dan dituai.

Bunga hitam mempunyai elemen estetika yang tersendiri, walaupun secara realitinya tiada bunga yang mempunyai warna hitam asli. Kebiasaannya, bunga yang digelar ‘bunga hitam’ ialah yang mempunyai rona-rona gelap kehitaman seperti ungu, merah atau coklat. Rona hitam menjadi simbolik kepada kuasa, keanggunan, perpisahan dan ucapan selamat tinggal. Maka, tidak hairanlah sejak dahulu lagi, bunga hitam sering menjadi buruan pencinta flora kerana sifatnya yang eksotik. Peredaran masa dan kemajuan sains dan teknologi pula menjadi pemangkin kepada pelbagai jenis hibrid bunga yang hampir berwarna hitam.

Meskipun warna-warni bunga-bungaan dilihat cukup sebagai penghias taman, implementasi bunga-bunga ‘hitam’ sebenarnya mampu menambahkan elemen drama dan misteri kerana warna bunga yang gelap memberikan kontras yang menawan kepada tanaman-tanaman lain yang berwarna cerah, lebih-lebih lagi warna kuning, merah, jingga dan putih. Antara spesis-spesis bunga hitam yang popular ialah:

Bunga yang berasal dari benua Afrika Selatan ini mendapat jolokan ‘calla’ yang bermaksud      cantik dalam bahasa Greek. Rona maroon dan ungu gelap yang dimiliki calla lily ini       menjadikannya hampir kelihatan seperti warna hitam. Kewujudannya yang nadir berbanding      varian berwarna putih menjadikan spesis ini amat dihargai oleh pencinta bunga.

Bunga tulip hitam ialah spesis bunga hibrid yang memiliki campuran warna ungu, merah wain   atau merah baldu yang hampir kepada hitam. Tulip hitam terbahagi kepada dua kategori iaitu         spesis dan taman. Antara jenis tulip hitam yang banyak ditanam ialah Queen of the Night,            Paul Scherer, Ebony Queen, Nearly Black dan Black Parrot.

Varian hollyhock ini pernah dinyatakan pada 1629 dan ditanam di taman-taman di Monticello    oleh Thomas Jefferson. Spesis tradisional ini sememangnya memukau dengan rona hampir hitam dengan sedikit bayangan merah.

Bunga petunia ‘hitam’ pertama di dunia ini berjaya dibiakkan oleh Ball FlowerPlant hasil           kajian selama empat tahun. Seperti kebanyakan bunga ‘hitam’, ia sebenarnya berwarna ungu     gelap yang hampir menyerupai hitam. Lebih dikenali sebagai ‘Black Velvet’, spesis ini            mempunyai kelopak yang bertekstur seakan baldu.

Hibrid ‘midnight mystique’ ialah bunga hyacinth hitam yang pertama diperkenalkan pada           tahun 2005, selepas ujian benih selama 16 tahun oleh pakar daripada Thompson and Morgan.   Spesis hibrid ini menghasilkan bunga berwarna ungu hitam yang sangat harum.

CERMAI (Phyllanthus accidus Skeels) adalah sejenis tumbuhan dari keluarga PHYLLANTHACEAE atau EUPHOBIACEAE yang terdapat di Malaysia.Pohon cermai menghasilkan buahnya sepanjang tahun. Selain buahnya di jadikan sebagai jeruk atau halwa, ia juga di proses menjadi jus yang enak.

Kajian daripada beberapa buku menunjukkan setiap 100 gram buah mengandungi 95.9 g air, Protin (0.155 g), Serat (0.18 g), Lemak (0.12 g), Ash (0.51 g), Kalsium (5.4 mg), Posforus (17.6 mg), Ferus (3.25 mg) ,Karotin (0.019 mg), Thiamine (0.029 mg), Riboflavin (0.013 mg) dan Niacin (0.0292 mg). Cermai didapati mengandungi 4.6 mg asid askorbik.

Antara khasiat cermai kepada kesihatan adalah seperti:

1. Antioksidan
Antioksidan dapat melawan radikal bebas dan melindungi sel-sel tubuh yang sihat. Cermai mengandung banyak antioksidan seperti vitamin C, polifenol dan tanin.

2. Menjaga kadar kolesterol darah
Cermai mempertahankan kadar kolesterol darah dengan menghambat oksidasi LDL (kolesterol jahat). Cermai juga mencegah aterosklerosis (penumpukan plak di arteri) karana memiliki antioksidan yang kuat, sehingga dapat melindungi Anda dari penyakit jantung.

3. Diabetes
Cermai mengandung tingkat polifenol yang tinggi yang dapat melindungi tubuh dari sifat oksidatif gula darah yang tinggi dan mencegah resistensi urine. Selain itu, buah ini juga dapat membantu dalam penyerapan insulin yang berupaya membantu penurunan gula dara

4. Vitamin
Cermai juga dikemas dengan vitamin A yang penting dalam penghasilan kolagen. Kolagen amat diperlukan oleh  kulit untuk tetap muda dan anjal. Bila dikonsumsi saat perut kosong, kandungan nutrisi dalam cermai dapat melambatkan kerosakan kolagen, secara tidak langsung ia melambatkan proses penuaan kulit.

5. Anti-kanser
Dikemas dengan sifat antioksidan, cermai dapat membantu tubuh melawan efek berbahaya dari bahan kimia yang bersifat karsinogenik (sifat kanser). Buah ini juga dapat menghambat pertumbuhan sel kenser  dan mengurangi kesan berbahaya dari radiasi dan kemoterapi.

6. Kesehatan seksual
Minum jus cermai sekali sehari dapat membantu meningkatkan kesihatan seksual lelaki. Buah ini juga dapat meningkatkan motilitas (kemampuan sperma untuk berenang), kualiti dan produksi sperma pada lelaki yang menderita Oligospermia (suatu kondisi di mana seorang lelaki mempunyai jumlah sperma yang rendah)

7. Serat
Cermai kaya serat, polifenol dan air. Oleh itu, buah ini berupaya menajdi penawawr keapda meraka yang mengalami masalah sembelit. Disamping itu kandungan anti-inflamasi di dalam buah menajdi penawar kepada mereka yang kerap mengalami  sakit perut. Pengambilan satu sudu teh jus cermai setiap hari ketika perut masih kosong berupaya mengawal kadar asid di dalam perut.

8. Melindungi hati
Cermai dapat digunakan untuk melindungi hati dari kerusakan oksidatif yang disebabkan oleh bahan kimia atau alkohol.


Betul Ke? Sebab Terlalu Cantik Hias Rumah Macam Ni, Mesti Orang Ingat Kita Ni Rakyat Bunian

Memperhiasi rumah dengan tanaman pokok, amatlah sesuatu perkara yang bagus untuk dilakukan kerana pokok dapat memberi kita oksigen yang baik. Akan tetapi, menghiasi tanaman pokok dengan betul pun, penting juga. Jadi, mari sini saya beritahu apakah cara untuk menghias tanaman pokok bagi menampakkan rumah nampak sangat cantik dan kemas.

PERIKSA KESESUAIAN RUANG DAN POKOK

Kerana tanaman itu akan menjadi sebahagian daripada reka bentuk rumah anda, pastikan ia mempunyai ruang yang cukup dan tidak menghalang laluan atau pemandangan. Kebanyakan tumbuhan hiasan memerlukan cahaya matahari yang mencukupi untuk berkembang, kadar pengambilan cahaya juga penting. Perkara lain yang perlu dipertimbangkan ialah kelembapan udara di dalam rumah, tahap suhu bilik, bilangan tingkap, dan sebagainya. Jika anda sudah mempunyai tempat yang sesuai, anda boleh memilih mana-mana tumbuhan untuk menghiasi dan meningkatkan persekitaran tempat tinggal anda.

PADANKAN DEKORASI DENGAN RUMAH SEDIA ADA

Sebaik-baiknya, kita meletakkan dulu perabot-perabot yang sedondon dengan warna dinding atau persekitaran ruangan rumah. Lepas itu, baru lah meletakkan tanaman pokok yang bersesuaian dengan dekorasi dalam rumah itu. Pastikan, semasa anda memilih tanaman pokok, lebih elok jika anda dapat memilih warna pasu atau yang boleh masuk dengan warna cat dinding rumah anda.

GUNAKAN JENIS TANAMAN YANG BERBEZA.

Dalam perhiasan tanaman pokok, kita juga mesti ada kesenian dalam diri selain kreatif dalam penyusunan. Oleh itu, penggunaan tanaman yang berbeza juga penting kerana ia tidak mahu nampak terlalu bosan dengan dekorasi tanaman pokok dalam rumah tersebut. Malahan, ia dapat menceriakan lagi keadaan rumah itu sekiranya menggunakan tanaman pokok yang berbeza.

Secara kesimpulannya. Tak semua orang tau mampu menggayakan tanaman ni, umpama macam nak menggubah bunga lah. Nampak mudah, tapi susah sebenarnya. Maka dengan itu, selesailah saya dalam menerangkan tentang tips untuk menghiasi dalaman rumah dengan tanaman pokok.

Sumber: Property Guru, Penulis: Tramizi Hussin

Jom kita lihat paduan rona putih dan pin dalam konsep scandinavian

Fungsi papan pemotong di dapur memang tidak dapat disangkal lagi. Kepentingannya ibarat air dan udara buat manusia. Tatapi malangnya, jangka hayat bagi sesebuah papan pemotong tidak lama. Lebih-lebih lagi jika digunakan setiap hari, papan pemotong akan cepat kotor, tambahan pula ia juga mudah menjadi pusat perkumpulan dan pembiakan kuman!

CUCI PAPAN PEMOTONG TANPA SENTAL

Tahukah anda, papan pemotong merupakan alat penggunaan dapur yang paling kotor?! Jika tidak dibersihkan dengan betul dan kerap, ianya boleh menjadi ‘sarang’ kepada beribu jenis kuman.

Ada banyak petua dan cara membersihkan papan pemotong ini. Namun bergantung kepada tahap kekotoran, kadang-kadang ianya tidak berkesan perlukan lebih masa, usaha dan tenaga (menyental).

Di sini, saya kongsikan cara yang lebih mudah, cepat dan tanpa perlu menyental. Cara ini hanya sesuai untuk mereka yang berani, teliti dan cermat.

CARANYA:

• Lap dan keringkan permukaan yang perlu dibersihkan.
• Tuangkan cecair peluntur Clorox secara perlahan-lahan pada bahagian papan pemotong yang kotor. Pastikan seluruh permukaan yang mengandungi kotoran degil berjaya dibasahkan. Boleh gunakan sudu keluli tahan karat untuk ratakan.
• Tinggalkan selama 30 minit untuk tindakbalas yang optimun. Atau lebih lama bergantung kepada hasil yang diperolehi.
• Cuci dan rendam papan pemotong seketika sehingga BAU cecair peluntur hilang. Ini untuk memastikan tiada cecair peluntur yang tertinggal pada papan pemotong.
• Dan gunakan seperti biasa.

PERHATIAN:

1) Cecair peluntur Clorox mengandungi bahan kimia aktif natrium hipoklorit yang bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.

2) Bahan kimia dalam Clorox ini larut dalam air dan mudah meruap. Maka, dengan merendam seterusnya membasuh dengan air tidak akan meninggalkannya pada papan pemotong ini.

3) Sila tutup mulut dan hidung dengan kain atau topeng kerana cecair peluntur mudah meruap dan menghasilkan bau yang kuat. Ianya boleh menyebabkan komplikasi lain.

4) Pastikan aktiviti ini dibuat dalam ruang yang mempunyai pengudaraan yang baik contoh ruang terbuka atau ada tingkap.

Nota: Tidak perlu tuang banyak cecair peluntur ini. Cukup sekadar rata ke permukaan yang perlu dibersihkan. Jimat dan kurang bau yang tidak menyenangkan.

Dill merupakan tumbuhan herba biennial yang mencecah ketinggian sehingga dua ke empat kaki dan ia mempunyai struktur daun yang menarik.  Memiliki daun berbulu bewarna biru kehijaun dengan  batang berongga jalur hijau dan putih, Dill menjadi tumbuhan yang indah dan mempesonakan. Pada musim panas hinggalah ke musim luruh, Dill akan menghasilkan bunga kecil yang mekar berwarna kuning kehijauan. Biji benih Dill memiliki ciri-ciri seperti  rata, bujur dan berwarna coklat terang.

Dill juga menjadi tumbuhan herba yang mudah dijaga setiap tahun malah menambah kegembiraan penggemar penghias laman menanam tanaman ini, kerana ianya cantik dan mampu menarik perhatian serangga seperti lebah dan rama-rama untuk ‘bermain’ di sekitar taman tersebut. Tidak hanya lebah dan rama-rama, Dill turut menarik perhatian serangga-serangga baik lainnya seperti ladybugs, lacewings dan hoverflies.

KUASA PENYEMBUHAN YANG MENAKJUBKAN

Penggunaan Dill kepada manusia tidak hanya dijadikan sebagai elemen dekor di landskap ataupun bahan penyedap makanan. Di dalam bidang perubatan sendiri, tumbuhan ini telah menyumbang banyak manfaat dan kebaikan untuk menyembuhkan penyakit. Antara penyakit yang berjaya disembuhkan menerusi Dill ialah insomnia, diarhea, gangguan menstruasi, kanser, disentri, sedu dan gangguan pernafasan. Selain dari itu, Dill turut mempunyai kesan kebaikan ke atas penjagaan mulut, meningkatkan sistem imun yang mana melindungi seseorang dari kecacatan, membantu menentang arthiritis serta dapat mengurangkan lebihan gas yang boleh mengakibatkan ‘carminative’ .

Malah, dunia perubatan telah melakukan penerokaan terhadap kompaun-kompaun organik di dalam tumbuhan tersebut dan menemui beberapa sumber penting kepada manusia seperti  Monoterpenes yang boleh menghasilkan limonene, carvone dan anethofuran manakala  flavonoids yang memberikan vicenin dan kaempferol, mineral,  asid amino, besi folat, mangan dan tidak ketinggalan vitamin A dan C.

MUDAH DI TANAM DAN DI JAGA

Tergolong di dalam keluarga tumbuhan lobak atau secara saintifiknya Apiaceae, ia harus ditanam di dalam kawasan yang bersaliran baik dan kondisi tanahnya harus sedikit berasid. Pemindahan tanaman ini tidak mudah oleh itu teknik terbaik adalah menyemai benih terus ke dalam tanah.  Tentukan kedalaman benih di dalam satu lubang yang  sedalam ¼  inci antara  jarak dua kaki. Apabila benih telah mula membesar setinggi dua inci, penggunaan pemancang membolehkan mereka dapat membesar sehingga 10 – 12 inci. Selain itu, periksa permukaan tanah. Pastikan tanah tanaman Dill bebas dari rumpai dan kelembapan yang tinggi.

Tumbuhan ini juga tidak memerlukan penggunaan baja yang kerap. Dill yang ditanam di dalam pasu bunga indoor ataupun outdoor, mencukupi menggunakan baja cecair yang separa kuat dalam empat hingga ke enam minggu.

Memandangkan Dill tumbuhan yang mudah ditanam dan dijaga, membesarkan ia secara indoor dapat dilakukan dengan senang. Hanya pastikan ia ditempatkan pada ruang yang menerima cahaya matahari secukupnya selama  lima ke enam jam manakala untuk penggunaan cahaya lampu fluorescent pula,  Dill harus didedahkan dengan cahaya tersebut berterusan selama 12 jam. Bekas yang digunakan untuk menanam tumbuhan ini sebaik-baiknya mempunyai kedalaman yang sempurna dan mempunyai lubang pada bahagian bawah untuk tujuan saliran air yang baik.

Menariknya mengenai tumbuhan ini, apabila ia ditanam secara indoor, Dill akan menjadi lebih tinggi dan kurus berbanding tumbuhan ini di tanam secara outdoor dek kerana impak pencahayaan yang diterima lebih rendah. Penanaman secara outdoor yang menggunakan pasu mahupun hidroponik, ia harus disemai pada pasu kekal. Setiap satu pasu boleh menggunakan lapan sehingga 20 biji benih dalam satu semaian.


Kalau Ada Anak Kecil Di Rumah Elak Tanam Jenis Pokok Keladi

Pokok keladi atau nama saintifiknya Caladium adalah dari keluarga Araceae. Terdapat lebih dari 1000 kultivar caladium di seluruh dunia. Warna yang cantik dan bentuk daunnya yang unik menjadikan dekorasi laman berseri walau tanpa tanaman berbunga. Namun, menurut perkongsian Public Health Malaysia ia merupakan antara tanaman yang bahaya.

Habuk dan kediaman memang tak dapat dipisahkan. Jika lama sikit tak kemas rumah, pasti penuh habuk lebih-lebih lagi pada kawasan tersorok dan celah-celah seperti bawah katil, bingkai tingkap, kipas dan perkakas yang lain.

Memang jenuh jika setiap masa nak kena buang habuk kan? Jadi, apa kata anda cuba spray magik ini! Habuk akan susah melekat pada barangan, justeru tak perlu lagi bersihkan setiap hari.

Saya ni memang suka tip & trik yang memudahkan urusan harian. Bila jumpa macam² tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener. Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.

Pernah baca komen netizen — cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas & bermalasan tapi sekadar memudahkan serta mempercepatkan kerja² rumah & urusan harian. Nak² ramai isteri yang bekerja & faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip² macam ni lah dapat membantu jimatkan masa/tenaga.

Multipurpose Dust Spray
¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan* (optional)
Sedikit essential oil* (optional)

Campur semua bahan dalam botol spray. Goncang sebelum guna.

Nota:
*guna botol spray transparent supaya mudah nampak atau buat peringatan pada botol supaya tak lupa
*saya buat 2 botol spray sebab guna 2 wangian berbeza ?
*saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair
*cuka memudahkan menanggalkan kotoran, juga sebagai agen pembasmi kuman
*minyak zaitun berfungsi untuk mengilatkan & melindungi permukaan kayu.
*pencuci pinggan mampu menanggalkan kotoran secara lembut
*essential oil berfungsi memberi kesegaran & mengurangkan bau cuka

Pastikan ❗❗❗
*Sebaik²nya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka)
*Jangan gunakan pencuci pinggan yang bundle sebab bahan kimianya agak tinggi & boleh rosakkan sesetengah permukaan perabot.
*Jika risau perabot yang agak sensitif, cuba spray sikit dahulu dibahagian yang tersorok/paling bawah untuk uji keserasian.
*Paling penting — GONCANG setiap kali sebelum guna supaya larutan minyak & air bercampur

Kegunaan:

• Kurangkan habuk melekat pada perabot & kipas
Mengurangkan habuk tak bermakna habuk langsung tak lekat ye.. Cuma lebih mudah nak bersihkan habuk & menjimatkan masa

• Mengilatkan perabot kayu
Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.

• Menaikkan warna & melindungi sofa dari kulit sintetik
Boleh bersihkan kotoran & menaikkan warna sofa yang dah kusam

• Mengurangkan habuk terkumpul pada gril pintu & lapisan minyaknya mengelakkan dari berkarat
Rumah dekat dengan jalan besar ni, manjang je habuk & debu bertepek dekat gril. Walaupun saya spray sesekali sahaja, memang nampak perbezaan dgn sebelum ini

• Membersihkan & melicinkan trek pintu/tingkap jenis sliding serta melancarkan trek yang tersangkut
Kekadang hujan lebat sangat, kena jugak sikit² tempias air dekat pintu/tingkap sliding. Lama² mesti trek tersangkut². Saya spraykan aje untuk lancarkan balik

• Sebagai lapisan perlindungan dari kotoran untuk jubin dinding & sinki.
Saya selalunya basuh toilet hujung minggu. Hari biasa ni sental memane yg sempat je. Tak boleh lama² dalam bilik air sebab anak tengah melasak.. Guna spray ni memang mudah nak bersihkan jubin & di celah². Toilet yang jarang guna (untuk tetamu) pun saya spraykan pada jubin & sinki.

Pastikan BERSIHKAN dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah² jubin. Sebaik²nya gunakan span atau kain microfiber untuk ratakan air (supaya semua permukaan kena). Penggunaan spray membantu kurangkan kotoran yang melekat. Next time kerja² bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la..)  Spray sekurang²nya seminggu sekali/lepas basuh/bila perlu.

Semoga bermanfaat ~
(Harap tip ni dapat bantu mudahkan kerja² rumah & urusan harian anda juga)

Pokok cili memang mudah untuk ditanam, tapi ia juga mudah untuk dijangkiti penyakit dan menjadi sasaran perosak. Sebab itu, pokok cili memerlukan penjagaan yang rapi dan terperinci untuk memastikan penghasilannya yang berkualiti.

Buah cili juga tidak terkecuali daripada dijangkiti penyakit dan serangan perosak. Oleh itu bagi mengatasi masalah dan ancaman serangga perosak, racun serangga perlu digunakan sebaiknya setiap hari. Sekali culas, padah jadinya.Nak-nak serangan dari ulat buah. Ia pandai mencari peluang dan ruang. tahu-tahu je, buah cantik tapi dalam berpenghuni.

Penggunaan racun dengan bahan kimia sudah pasti membahayakan kesihatan. Solusi terbaik adalah gunakan racun organik untuk melindungi cili dari sebarang ancaman serangga dan kulat. Berikut adalah cara untuk menghasilkan racun serangga untuk cili:

Bahan-bahan:

50gm Lada hitam (Ditumbuk)
50gm cili kering
50gm jus tomato
50gm tembakau (guna puntong rokok pun boleh)
50gm bawang putih
50gm bawang merah
50gm daun semambu (kisar kasar)
50gm gula merah
sedikit EM

Cara-cara:
1. kisar semua bahan
2. Masukkan bahan kisar di dalam baldi dan tuangkan 4-5 liter air.
3. Kacau rata dan masukkan ke dalam bekas perapan dan tutup kedap
4. Perap air campuran tadi selama 2 hingga 3 minggu

Cara penggunaan:
Gunakan 50-80 mililiter pati bersama 4-5 liter air. Semburkan pada keseluruhan pokok cili setiap 2-3 hari

Tip: Pastikan anda menggunakan penutup hidung dan sarung tangan untuk mengelak dri terkena semburan. Ianya pedas dan jika terkena mata pedih

Ramai orang suka tanam rumput tetapi ada kalanya tidak cukup info bagaimana ingin menjaga dengan baik agar rumput tumbuh sihat dan subur. LAMAN sertakan perkongsian daripada kontraktor rumput iaitu saudara Azlisham dari Sham Laman Hijau (www.facebook.com/shamlaman.hijau) tentang kesilapan yang sering dilakukan oleh pemilik kediaman.

17 Kesilapan Semasa Tanam Rumput Yang Mungkin Terjadi Kepada Anda

Saranan: Lakukan semburan secara sistematik bukan secara rambang

Saranan:

Saranan: Masa terbaik meracun ialah pada jam 10 pagi – 2 petang.

Saranan: Sila ikut jadual sukatan mengikut jenis rumpai.

Saranan: Lakukanlah semburan kedua atau ketiga (jika perlu) andai semburan pertama gagal.

Saranan:  Lakukan kerja pembersihan secepat mungkin.

Saranan: Ratakan tanah bagi menjamin air tidak bertakung.

Saranan : Pasir sungai sangat perlu sebagai asas leveling dan saliran air baik.

Saranan : Tanah perlu dimampatkan untuk kuatkan struktur tanah

Saranan : Jangan lupa . Ia sangat mustahak untuk neutralkan tanah berasid atau beralkali.

Saranan : Gunakan kaedah penanaman close turfing

Saranan : Beli rumput gred A atau berkualiti. Memang sedikit mahal tetapi berbaloi.

Saranan : Gunakan baja N:P:K= 15:15:15

Saranan : Siram tanah bagi melembutkan media tanaman

Saranan : Padatkan rumput  dengan cara manual (memijak) atau menggunakan mesin.


Pasangan Ini Pilih Konsep Moden Minimalis Jadikan Apartmen Kecil Lebih Praktikal

Seperti yang sudah kita sedia maklum, saiz bukanlah penentu kecantikan dan keselesaan sesebuah kediaman. Jika kena gaya, rumah yang kecil pun terasa cukup selesa dan menarik. Seperti yang dilakukan pemilik akaun fb Ron Rivaldy, rumahnya yang berukuran 850 kaki persegi berjaya diubah menjadi sangat menarik. Dengan berpandukan konsep practical minimalist, ruang tamu tuan rumah tampak begitu moden dan sesuai dengan keluarga kecilnya yang baru sahaja mendapat cahaya mata berusia 5 bulan. Katanya,

Saya dan isteri beli perabot yang perlu sahaja sebab rumah tak besar dan sekarang ada anak yang baru berusia 5 bulan. (Barulah) ada ruang untuk dia bermain di samping nak anak kami belajar untuk berada dalam keadaan rumah yang teratur.

Katanyanya lagi, pengalaman bekerja di hotel telah banyak memberi idea pada beliau selain kenangan isterinya semasa belajar di Brisbane juga dapat diterapkan dengan sempurna ketika mendeko rumah ini. Lebih selesa membiarkan lantai kediaman raw, menggunakan simen render kerana jika titutup dengan tikar getah potensi untuk berbau dan tidak tahan lama adalah sangat tinggi. Pasangan ini juga menggantikan langsir dengan wooden blind untuk pengudaraan yang lancar dan pada waktu malam dapat merasa dingin angin kerana rumah mengadap kawasan bukit tempat laluan angin. Warna Sky Blue dan Ivory White dipilih sebagai warna utama kediaman sesuai dengan minat pasangan ini terhadap alam semulajadi kemudian diolah dengan bijak dalam bentuk yang lebih moden supaya nampak kemas.

Apartment Sri Harmonis di Jalan Gombak milik Encik Ron ini mengambil masa lebih kurang setahun untuk disempurnakan sejak berpindah masuk pada Januari 2017. Pemilihan bahan dan aksesori yang teliti oleh pemilik juga telah menyumbang kepada keindahan rumah ini. Ada antara hiasan yang digunakan telah dikumpul lama sejak dari 2013 dan ada antaranya yang dibeli baru. Inilah yang dinamakan bijak berbelanja dan kreatif kerana tidak semestinya perlu membeli baru segala perhiasan, jika terdapat barang sedia ada yang sesuai juga boleh diletakkan sekali dalam ruang yang serba baru.

Berapa kerap kita berjumpa cermin bulat di ruang kediaman? Ramai yang lebih selesa memilih cermin empat segi kerana mudah di suai padan dan selamat. Tahukah anda cermin bulat sebenarnya lebih hebat nilai estetikanya kerana pembuatannya yang agak cerewet dan selalunya menjadi tumpuan pada ruang?

Ringkasnya ruang kita penuh dengan elemen empat segi. Dari sofa, permaidani, jendela, bingkai gambar dan beberapa objek lain. Jika ada bulat sekali pun di meja kopi utama, lampu gantung dan kipas. Namun itu sebenarnya sudah cukup memberi keseimbangan pada ruang untuk menyuntik elemen bentuk berbeza agar ruang tampil lebih menarik dan harmoni dari aspek konsep bentuk.

Malah cermin bulat ini mampu menarik perhatian pantas dan menjadikan tata hias anda lebih elegan. baik tidak berbingkai atau bergantungan dengan tali kulit atau jerami sebagai satu simbol objek yang mahal lagi eksklusif. Tidak hairan ia selalu ditempatkan di lobi mahu pun koridor hotel atau kapal persiaran.

Pun begitu apa yang lebih menarik ia tidak semestinya perlu diletakkan di tengah susunan. Sifatnya yang tepat bulat tanpa ada bucu mana-mana sudut membolehkan ia tetap cantik biar disusun off centre atau tambil bersahaja. Ada juga pereka menggantungkannya sepasang tetapi berlainan saiz sebagai kelainan yang menarik.

Biarlah apa pun saiznya ia tetapi tampil serasi dengan ruang dan mengundang nilai elegan seta cita rasa tinggi. Bukanlah bermakna cermin empat segi tidak menarik, tetapi hadirnya bentuk berbeza dalam ruang , memberi biasan berbeza. Nak dapatkan cermin bulat murah, cari sahaja di kedai barangan terpakai terutama yang menjual perabot terpakai dari hotel. Simple-simple je di IMPIANA.

“Saya mengambil masa selama 7 tahun untuk menyimpan duit membina mahligai kecil ini”, ujarnya yang turut membelanjakan sebanyak RM5000 untuk kos dekorasi dalaman rumahnya dan kos membina kediaman ini adalah RM105,000.

Tambahnya lagi, rumah ini berkapasiti 3 bilik tidur dan 2 bilik air dengan keluasan 1000 kaki persegi, manakala untuk tema hiasan, dia memilih moden minimalis kerana masih lagi muda dan mahu rumah ini nampak ringkas dan tidak serabut. Selain itu, dia amat gembira untuk menetap di kediaman ini walaupun belum berkahwin tetapi amat bersyukur kerana impiannya untuk memiliki rumah sendiri termakbul sebelum mencecah usia 30 tahun.

Selain itu, dia juga selalu membuat rujukan di laman group dekorasi yang di facebook dengan menumpukan posting tentang tema kegemarannya.

Penulis amat menyukai susun atur perabotnya yang mencerminkan kehidupan seorang lelaki yang masih lagi single dan bekerjaya. Pada masa yang sama, dia menggunakan paduan warna kelabu, putih dan hitam sebagai tona pilihan untuk mewarnai mahligai miliknya.

Ikuti perkongsian kompilasi gambar kediamannya agar ia menjadi inspirasi buat pembaca lain.

Adakala sakit hati jugakan bila lihat hasil tata hias rumah kita. Duit dah banyak habis, penat bershopping sana sini. Tapi rumah tetap nampak biasa je. Semak lagi ada. Apa yang silapnya? Tambah sana, tambah sini tak juga berseri. Sudahnya kita menggigit jari. Mungkin ada silapnya.

Pertembungan Dua Budaya

Aura budaya ini sangat kuat. Misalnya anda memilih gaya baba nyonya, nusantara, Inggeris dan Morrocan yang jelas nampak identiti seseuah budaya. Setiap budaya ada mood hiasannya tersendiri. Kita tidak boleh mencampur adukkan sekejap Inggeris, sekejap nusantara dan sebagainya. Dimana fokus anda? Jadi pilih  yang benar-benar anda minati dan wujudkan identiti tersebut pada segenap ruang. Begitu juga g sofa dan meja kopinya. Perlu ada satu kesinambungan yang harmoni.

Kepelbagaian Aksesori.

Ini merupakan salah satu masalah di kalangan kita. Aksesori kediaman sememangnya sangat cantik. Baik yang dibeli sendiri atau yang dihadiahkan untuk kita. Masalahnya terdapat pelbagai bentuk hiasan yang kita perolehi. Pastikan aksesori ini merupakan pelengkap konsep kita. Ini bermakna ia serasi dengan konsep utama, dan menyerlahkan lagi gaya yang kita pilih. Misalnya jika memilih Inggeris, gunakanlah pasu porselin rekaan ala kedesaan Inggeris. Bukan periuk tanah liat ala dunia Nusantara.

Langsir Yang Dominan

Langsir ni nampak je simple. Tetapi ia selalunya menjadi masalah apabila langsir yang mendominasi sebuah ruang. Bayangkan sebuah ruang yang ringkas , seperti kediaman ruang terhad. Atau pemilihan perabot semua moden ringkas tetapi langsirnya, klasik mewah yang sarat macam era rococo. Begiitu juga fabrik yang tidak sesuai, warna yang tidak serasi dan karakter corak yang janggal. Pakai konsep moden, langsirnya corak kedesaan Inggeris atau klasik. Jangan begitu!

Kusyen kecil yang berlainan gaya

Biar pun kecil namun peranan kusyen kecil ini sangat besar.daam mencuri tumpuan mata. Adakala corak pilihan kita tu tak masuk dengan gaya keseluruhan ruang. Gaya yang rigkas di jodohkan dengan sofa kedesaan Inggeris yang berbunga-bunga comel. Tidakkah pelik jadinya. Jadi awak, bukan kusyen sebarang kusyen.

Saiz Tak Nak Kalah

Bayangkan dengan ruang begitu kecil, anda memilih perabot dempak sampai terpaksa berebut -rebut ruang yang ada dengan perabot lain. Jalan pun payah dibuatnya. Kita kena  hakikat apa yang ada pada kita, itulah yang kita serlahkan. Itu perabot. Payah sangat pilih saja sofa L yang ada dala beberapa saiz mesra ruang. Tetapi jika pada aksesori dinding, tidak salah anda memilih  hiasan besar tetapi cukup

Biarlah ia menjadi fokus pandangan mata. Tidakkah ia menjimatkan!


Rangka Katil LEIRVIK Paling Laris & Digemari Ramai, Sudah Lebih 13 Tahun Di Pasaran Ikea Malaysia!

Pernah tak anda perhatikan atau terlihat rakan-rakan anda berkongsi foto katil mereka di laman media sosial? Jika pernah, pasti ada seorang atau dua rakan anda dilihat ada memiliki rangka katil model LEIRVIK keluaran jenama IKEA ini. Betul tak?

Jadi, memang tidak syak lagi lah rangka katil keluaran jenama kelengkapan rumah antarabangsa ini sememangnya antara model rangka katil yang popular di Malaysia.

Mesti ada yang ingin mengetahui mengapa model LEIRVIK ini telah menjadi sebuah model rangka katil yang popular.

Menurut sumber yang telah IMPIANA dapatkan daripada salah seorang pekerja di IKEA Damansara memaklumkan hal tersebut berlaku oleh kerana LEIRVIK memiliki keunikan serta reka bentuk yang menarik.

Tambahnya lagi, model rangka katil yang direka oleh Carina Bengs seorang pereka perabot IKEA dari Sweden ini juga antara produk jualan terlaris di gedung jualan kelengkapan rumah, IKEA Malaysia.

Setelah LEIRVIK ini mula dipasarkan di Malaysia sekitar tahun 2009, sudah lebih 13 tahun model rangka katil ini berada di pasaran malah sehingga kini ia masih mendapat permintaan daripada pembeli. Lantas dengan kejayaan ini telah meletakkan ia sebagai model rangka katil yang popular di Malaysia.

Sekiranya anda mahu mendapatkan rangka katil LEIRVIK ini, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia Website

Mesti ramai yang ingin tahu bagaimana caranya untuk sentiasa kekalkan rumah berbau wangi dan bersih. Oleh itu, anda boleh mencuba 4 petua di bawah ini yang dijamin sangat mudah untuk dilakukan dan murah!

Bahan-bahan yang perlu anda sediakan pun sentiasa ada di rumah dan boleh divariasikan untuk menghasilkan cecair wangian ini. Selepas ini, apabila anda pulang ke rumah, kurang rasa letih dah sebab boleh menghirup udara bau yang menyegarkan sepanjang masa di rumah.

1. HABUK TAK MELEKAT PADA PERABOT

BAHAN-BAHAN:
-1 penutup pelembut fabrik
-10 cawan air

CARA-CARA:
1. Bancuh kedua bahan ini hingga sebati kemudian lapkan pada semua perabot kesayangan anda.

Cara ini buat perabot tidak mudah lekat habuk malah rumah juga berbau lebih harum.

2. KILATKAN LANTAI RUMAH

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa, sebaliknya cuba cara ini sekarang.

BAHAN-BAHAN:
-1 penutup pencuci lantai
-Cuka
-Air panas

CARA-CARA:
1. Mulakan dengan menyapu sampah terlebih dahulu hingga sampah dan habuk dibersihkan.
2. Satukan kesemua bahan di atas dan mulakan mengemop pada lantai.

Hasilnya lantai lebih licin dan berkilat seperti baru menukar jubin. Kena cuba!

3. WANGIKAN RUMAH

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

BAHAN-BAHAN:
-1 penutup pelembut fabrik
– Cuka

CARA-CARA:
1. Senang sahaja iaitu dengan mencampurkan kedua bahan ini dan semburkan pada seluruh rumah anda.
2. Gabungan dua bahan ini memberi bau dan memperbaiki udara yang lebih bersih.

Pastikan langsir & kesemua perabot berfabrik disembur dgn padu. Baunya tahan lebih lama. Paling penting wangi!

4. SEGARKAN BILIK AIR

BAHAN-BAHAN:
-1 sudu kecil teh soda bikarbonat
-1 sudu teh cuka
-1 cawan air

CARA-CARA:
1. Satukan kesemua bahan ini dan masukkan ke dalam penyembur.
2. Semburkan ke seluruh bilik air setiap hari.

Hasilnya bilik air rasa lebih segar dan harum.

Selamat mencuba!

Sumber: Facebook Ilham Impian

Kediaman berkonsepkan MUJI kini mendapat tempat dihati ramai pemilik rumah. Konsep ini sering menjadi pilihan untuk pemilik kediaman yang memilik saiz rumah yang kompak dan mempunyai ruang bukaan yang minimal. Konsep kediaman MUJI telah wujud pada 2004 di Jepun yang banyak memfokuskan rumah bersaiz kompak.

Rekaan MUJI House mengambil kira segala aspek termasuk kelengkapan rumah, perabot dan perkakas. Mengetengahkan rona-rona semula jadi iaitu putih dan coklat kayu, konsep MUJI kelihatan seakan sebuah kediaman berkonsepkan nordic atau scandinavian. Konsep MUJI ini cukup sesuai untuk pemilik yang ingin mengetengahkan clean cut dalam susun atur rumah.

Jika diperhatikan konsep MUJI ini lengkap dan praktikal bagi setiap sudut yang mengenakan gaya ini. Pemilihan saiz perabot dan juga rekaan perabot itu sendiri cukup menyempurnakan ruang yang kurang keluasannya. Tidak serabut dan langsung tidak kelihatan sempit.

Namun, MUJI mempunyai rekaannya yang tersendiri dengan menggabungkan pengaruh budaya dalam setiap rekaannya.

Gambar kredit: Sissay Group

Perkongsian daripada: A.L Decodesign

Musim hujan memang agak mencabar untuk tanam sayur. Lebih lebih lagi jenis berdaun dan berbatang lembut seperti sawi, pakchoi dan sebagainya. Bahagian batangnya mula melembik. Kalau tanam pada medium yang jenis menakung air, lebih cepat dan mudah sayuran dianacam penyakit.

Periksa kadar kelembapan medium tanaman. Jika masih lembap, tak perlu lakukan siraman. Tetapi jika perlu lakukan siraman, hanya basahkan bahagian pangkal pokok. Elak air siraman terkana pada bahagian buah lebih-lebih lagi bunga. Ia akan menyebabkan buah mudah rosak

Apa pun jenis tanaman berbuah, proses pembajaan perlu dihentikan ketika buah mula matang. Di khuatiri, baja yang diberi bersifat panas dan merencatkan tumbesaran buah. Tambahan, pembajaan di musim hujan adalah tugas yang sia-sia kerana baja larut dan dibawa arus air dengan cepat tanpa sempat diserap tanaman